Održana 58. sednica Gradskog veća Grada Leskovca - Dnevnik Juga\nPočetna / DRUŠTVO / Održana 58. sednica Gradskog veća Grada Leskovca\nSrdjan Stamenkovic 02/03/2018\tDRUŠTVO, Leskovac Ostavi komentar\nU Leskovcu je danas održana 58. sednica Gradskog veća na kojoj je razmotreno 18 tačaka dnevnog reda.\nGradsko veće donelo je Odluku o raspisivanju oglasa o prodaji putem javnog nadmetanja gradskog građevinskog zemljišta na ukupno 26 lokacja u gradu.\nNa sednici je doneta odluka i o pokretanju postupka prodaje preostala dva mala lokala na novoj gradskoj pijaci, kao i o novoj licitaciji za 3 spratna lokala na ovoj pijaci. Kako je naglasio gradonačelnik Goran Cvetanović, Poreska uprava nije uvažila argumente gradske uprave koja je tražiča smanjenje prodajne cene spratnih lokala, pa je ostala cena za koju se pretpostavlja da neće biti prihvatljiva za potencijalno zainteresovane kupce.\nGradsko veće je dalo saglasnost na odluku Komisije o izboru programa i projekata udruženja iz oblasti socijalne zaštite koji će se finansirati ili sufinansirati iz gradskog budžeta. O ovoj odluci ćete moći da pričitate više u posebnoj vesti.\nUsvojena je i odluka o uvažavanju žalbi kandidata na odluku o dodelu nagrada mladim talentima, tako da će po 30.000 dinara dobiti Anđela Cakić, učenica Muzičke škole Stanislav Binički i Aleksandar Đorđević, studet Fakulteta bezbednosti u Beogradu.\nGradsko veće je odnelo podluku da podrži tri nova projekta Narodnog muzeja sa kojima ova ustanova konkuriše za dodelu sredstava kod Ministartstva kulture i informisanja. Usvojen je i Prvailnik o kriterijumima za ostvarivanje prava na finansijku pomoć za vanteelesnu oplodnju i formirana komisija za izbor projekata iz oblasti kulture koji će biti sufinansirani iz gradske kase.\nGradsko veće je donelo odluke i po žalbama građana i preduzeća, kao drugostepeni organ nadležan za nadzor nad radom organa gradske uprave.\nTagoviGoran Cvetanovic Gradsko vece Leskovac\nPrethodni Predstava „Teško je reći zbogom“ u LKC-u\nSledeći Prezentacija potencijalne turističke zone


Pripremljeni plan reorganizacije - Paxton Equity Paxton Equity\nNaslovnaPoslovanjePripremljeni plan reorganizacije\nNovi zakon o Stečaju Republike Srbije iz 2010. godine uveo je u poslovanje privrede i pravno jedan novi, veoma kvalitetan termin – Unapred pripremljeni plan reorganizacije (UPPR), kao poseban institut, osmišljen za najkvalitetniji oporavak privrednih subjekata koji se, sticajem okolnosti nađu u situaciji teške nelikvidnosti i suočeni su sa likvidacijom ili stečajem. U ovakvim situacijama, u zavisnosti od strukture poverilaca i realnih poslovnih kapaciteta kompanija-dužnika, ostavljena je mogućnost tim kompanijama da se opredele za izradu tzv. Unapred pripremljenih planova reorganizacije (UPPR), koji im, nakon što budu prihvaćeni od strane poverilaca i stečajnog sudije, omogućavaju da nastave poslovanje i da kroz reprogramiranje dugova i adekvatno poslovanje u periodu implementacije plana, nastave da posluju do potpunog oporavka.\nSpecifičnost izrade UPPR i činjenica da je neophodno, pored odgovarajuće analize poslovanja i klasifikacije poverilaca, obaviti i niz često veoma teških i komplikovanih pregovora sa svim poveriocima, dobiti od njih novo poverenje i spremnost da prihvate predložene planove. Još dalje od toga, ta spremnost je obavezujuća, jer se iskazuje u formi zvanične izjave. Sve gore navedeno čini izradu ovih planova veoma složenim procesom.\nNaš multidisciplinarni tim raspolaže adekvatnim stručnim znanjima, a naši dugogodišnji kontakti sa poslovnim bankama i izuzetno poznavanje trenutnog privrednog okruženja, omogućavaju nam da našim klijentima pomognemo u komunikaciji sa svim zainteresovanim stranama – poveriocima (kompanijama i poslovnim bankama), dobavljačima, kupcima, ali i sa institucijama, što je u ovoj fazi od izuzetnog značaja. Štaviše, najčešća je situacija da nas kontaktiraju predstavnici poslovnih banaka sa kojima imamo razvijenu saradnju, kako bismo njihovim klijentima pružili ovu vrstu podrške.\nNaše iskustvo pokazuje da kvalitetan i dobro pripremljen plan reorganizacije, u situacijama u kojima ga je moguće implementirati, daje dramatično veće šanse kompaniji koja ga sprovodi da se oporavi i vrati na staze poslovnog uspeha, nego kada su u pitanju drugi vidovi oporavka (pre svega sporazumno finansijsko restrukturiranje ili tradicionalna reorganizacija koja se sprovodi u okviru stečajnog postupka).\nPrednosti UPPR-a u odnosu na druge vidove stečajnog postupka i/ili likvidacije su, pored nesumnjivih (činjenice da se kompanija orijentiše na oporavak, a ne na gašenje), u datim okolnostima na ovdašnjem tržištu i u činjenici da su poverioci spremni na mnogo više kompromisa, ako se ima u vidu činjenica da je tržište kapitala veoma plitko i da je UPPR i za poverioce najizvesniji način da naplate svoja potraživanja prema dužnicima koji su na rubu stečaja.\nVeliku prednost za kompaniju-dužnika kad je u pitanju UPPR predstavlja i činjenica da je za pripremu kvalitetnog UPPR-a najčešće dovoljno 45-60 dana, nakon čega, kada UPPR bude usvojen, sama implementacija najčešće traje 6-12 meseci. Ovako kratak vremenski period i iz perspektive klijenta, kao i iz perspektive poverilaca, daje dodatnu kvalitativnu težinu UPPR-u kao načinu za prevazilaženje kritičnih situacija i izbegavanje klasičnog stečaja.


RTS :: Master istorije - ruske studije\nNauka Master istorije - ruske studije\npetak, 01. apr 2016, 10:00 -> 00:26\nIzvor: RTS, Filozofski fakultet\nPo prvi put studenti iz Srbije i zemalja regiona imaće priliku da se prijave na jednogodišnji master program tokom koga će sistematski izučavati političku, društvenu, ekonomsku i kulturnu istoriju Rusije.\nNa Filozofskom fakultetu Univerziteta u Beogradu pokrenut je studijski program Master istorije - ruske studije. Po prvi put studenti iz Srbije i zemalja regiona imaće priliku da se prijave na jednogodišnji master program tokom koga će sistematski izučavati političku, društvenu, ekonomsku i kulturnu istoriju Ruske imperije, SSSR, Rusije i država nastalih nakon raspada Sovjetskog saveza.\nTakođe će moći da izučavaju i rusko-srpske, donosno sovjetsko-jugoslovenske odnose u moderno i savremeno doba sa akcentom na proučavanju društvenih, kulturnih i političkih veza, kontakata i međusobne percepcije. Studije se bave i proučavnjem savremene politike i društva Rusije i drugih zemalja istočne Evrope.\nProgram se realizuje u saradnji sa vodećim akademskim i naučnim institucijama u Rusiji. Radi realizacije programa Filozofski fakultet u Beogradu je zaključio ugovore o saradnji sa Moskovskim državnim univerzitetom za međunarodne odnose Ministarstva spoljnih poslova Rusije MGIMO i sa Ruskim institutom za strateške studije.\nU realizaciji programa koristiće se i resurse međuuniverzitetske saradnje se Istorijskim fakultetom Moskovskog državnog univerziteta „Lomonosov", odnosno saradnje sa Institutom za slavistiku Ruske akademije nauka, kao i drugim visokoškolskim ustanovama u Evropi koje realizuju programe ruskih studija.\nU okviru saradnje sa partnerskim institucijama iz Rusije i Evrope predviđeno je gostovanje istaknutih ruskih stručnjaka sa ovih vodećih akademskih i naučnih institucija. U okviru programa biće organizovani i sedmodnevi i jednomesečni studijski boravak na Moskovskom državnom univerzitetu za međunarodne odnose Ministarstva spoljnih poslova Rusije.


IN MEMORIAM: Era Milivojević (1944–2021) - Kultura - Dnevni list Danas\nPočetna » Kultura » IN MEMORIAM: Era Milivojević (1944–2021)\nA. Ćuk17.03.2021. 23:39\nEra Milivojević, jedan od glavnih aktera Nove umetničke prakse u Srbiji i Jugoslaviji, preminuo je u 77. godini u Beogradu.\nOd početka sedamdesetih godina XX veka Milivojević je delovao u Studentskom kulturnom centru u Beogradu, gde je realizovao brojne umetničke akcije i performanse. Konceptualne premise na kojima je zasnivao svoju umetničku praksu izražavao je kroz raznovrsne medije: performans, slikarstvo, kolaž, foto-instalacije, video, itd.\nPrvu značajnu samostalnu izložbu pod nazivom „Naivna slika” Milivojević je realizovao 1976. godine u Salonu Muzeja savremene umetnosti u Beogradu. Takođe, učestvovao je na brojnim grupnim izožbama u organizaciji MSUB.\nU kolekciji Muzeja čuva se više Milivojevićevih dela u različitim medijima: „Prvi performans (oblepljivanje umetnika)” (1971), „Dezeni; namera, cilj” (1971), „Slika promena” (1981), „Oblepljivanje ogledala” (1971–1985), kao i rad „Crno i belo oko” (1995), koji je trenutno je predstavljen na izložbi „Refleksije našeg vremena: Akvizicije Muzeja savremene umetnosti 1993–2019.”\nU znak sećanja na Eru Milivojevića, prvi put na našem jeziku objavljujemo kratak tekst umetnika pod nazivom „Nepokretne slike”, refleksiju negovog rada u mediju fotografije, s posebnim osvrtom na foto-instalaciju „Crno i belo oko”.\nRad „Crno-belo oko” dokument je o Beogradu u periodu devedesetih godina XX veka. Mapiran je crno-belim fotografijama snimljenim analognim Canon aparatom. Ono što je dragoceno na fotografijama su demonstracije u Beogradu tokom devedesetih.\nNa jednoj od njih je fotografija osobe ubijene tokom demonstracija. Rad je memorisanje, akumulacija, selekcija, i vizuelizacija. Kompoziciju čine fragmenti koji se grupišu na različite načine menjajući ideju.\nEra MilivojevićIn memoriamBeograd\nJedno reagovanje na “IN MEMORIAM: Era Milivojević (1944–2021)”\n18. marta 2021. u 19.02\nSlava mu, i hvala


Vesti online / Sport / Košarka / Nova pobeda Majamija, Kobijev šou za trijumf Lejkersa\nNova pobeda Majamija, Kobijev šou za trijumf Lejkersa\nKošarkaši Majamija zabeležili su 16. uzastopnu pobedu u NBA ligi, pošto su pobedili Orlando sa 97:96, zahvaljujući košu Lebrona Džejmsa tri sekunde pre kraja meča.\nLebron Džejms doneo 16. uzastopnu pobedu Majamiju\nMajami je u utakmici igranoj između srede i četvrtka vodio i sa 20 poena razlike u drugom poluvremenu, ali je Orlando uspeo da preokrene rezultat i povede, samo da bi Džejms u finišu pogodio šut ispod koša, pošto je pre toga promašio dve trojke.\nOvih 16 uzastopnih pobeda su rekord kluba sa Floride. Majami je predvodio Džejms sa 21 poenom, ali je najbolji lični učinak na utakmici imao centar Orlanda, crnogorski internacionalac Nikola Vučević sa 25 poena i 21 skokom.\nLos Anđeles Lejkersi su u gostima pobedili Nju Orleans sa 108:102, nadoknadivši 25 poena zaostatka iz treće četvrtine, a do trijumfa su došli zahvaljujući seriji od 20:0 u poslednjih šest i po minuta.\nKobi Brajant je predvodio tim sa 42 poena, od čega čak 13 u finalnoj seriji. Osim toga, bek Lejkersa je zabeležio i 12 asistencija, a publika je mogla da vidi sve šuteve iz bogatog repertoara "crne mambe": od pogodaka uz skok unazad, preko brzih trojki iz kontri, do polaganja iz ulaza uz faul.\n"Sve vreme sam verovao u pobedu. Najvažnije mi je bilo da povučem saigrače sa sobom. Morao sam malo da ih teram da igraju i da uhvate nalet i da svi verujemo da možemo da pobedimo", rekao je Brajant posle meča.\nDvajt Hauard je doprineo trijumfu sa 20 poena i 15 skokova, a Hornetse je predvodio Al Faruk Aminu sa 16 poena i 16 skokova.\nLos Anđeles Klipersi su kod kuće pobedili Milvoki sa 117:101, zabeleživši tako deseti trijumf u poslednjih 13 utakmica. Ekipu je do pobede predvodio Blejk Grifin sa 23 poena, 11 skokova i 11 asistencija.\nSinoć je još jedan veteranski tim preokrenuo vođstvo u finišu meča, a to je bio Boston u Indijanapolisu. Seltiksi su u poslednjoj četvrtini gubili sa 14 poena razlike, ali su na kraju došli do pobede od 83:81. Pobednički koš dao je Džef Grin pola sekunde pre kraja, na asistenciju Kevina Garneta, koji je bio najefikasniji igrač meča sa 18 poena i 10 skokova.\nU duelu timova koji su igrali bez povređenih Ol-star plejmejkera, San Antonio je ubedljivo pobedio Čikago sa 101:83. Tim Dankan je predvodio tim sa 18 poena i 10 skokova, dok je Emanuel Djinobili doprineo sa 18 poena i devet asistencija, a Tijago Spliter sa 13 poena i 10 skokova. Najefikasniji kod Bulsa bio je Marko Belineli sa 21 poenom. Vladimir Radmanović nije ulazio u igru za tim iz Ilinoisa.\nMinesota je prekinula seriju od šest uzastopnih poraza, pošto je kod kuće pobedila Vašington sa 87:82. Vulvsi su do pobede došli iako su igrali bez trojice prvotimaca, pošto su zbog povreda meč propustili Kevin Lav, Andrej Kirilenko i Nikola Peković.\nKlivlend je napravio preokret pobedivši kod kuće Jutu s 104:101, iako je gubio više od 40 minuta.\nŠarlot - Bruklin 78:99\nKlivlend - Juta 104:101\nIndijana - Boston 81:83\nAtlanta - Filadelfija 107:96\nMajami - Orlando 97:96\nDetroit - Njujork 77:87\nMemfis - Portland 91:85\nNju Orleans - LA Lejkers 102:108\nMinesota - Vašington 82:87\nDalas - Hjuston 112:108\nSan Antonio - Čikago 101:83\nFeniks - Toronto 71:98\nLA Klipers - Milvoki 117:101\nGolden Stejt - Sakramento 87:83\nKOŠARKA Ko su najbogatiji košarkaši današnjice?


PROPISI.com | – POST VANREDNO STANJE – Normalizacija situacije SPREČAVANJE ŠIRENJA ZARAZE – SA SAJTA VLADE – Izveštaj o borbi sa koronavirusom nakon završetka epidemije\nBeograd, 2. jun 2020.\nPredsednica Vlade Republike Srbije Ana Brnabić izjavila je danas da će javnost, kada bude proglašen kraj epidemije koronavirusa u Srbiji, biti obaveštena o tome šta je sve urađeno i nabavljeno tokom borbe sa tim virusom i koliko je novca potrošeno.\nBrnabić je, u izjavi novinarima prilikom predstavljanja projekta "pametnih" telefonskih govornica u Naučno-tehnološkom parku Beograd, istakla da je važno da završimo borbu do kraja i da onda javnosti damo na uvid izveštaj koji će biti potpuno transparentan.\nOna je izrazila nadu da će borba sa virusom biti završena što pre, navodeći da polako zatvaramo COVID bolnice i vraćamo ih u normalno funkcionisanje, a da Ministarstvo zdravlja još uvek radi kadrovski plan o zapošljavanju.\nPremijerka je, odgovarajući na pitanje o formiranju nove vlade u Prištini, koja bi mogla da bude izabrana sutra, istakla da očekuje normalnu komunikaciju, ekonomsko-trgovinsku saradnju i nastavak dijaloga.\nNa prvom mestu očekujem poštovanje svih sporazuma koje je Priština potpisala prethodnih godina, počev od CEFTA sporazuma i sporazuma o stabilizaciji i pridriživanju sa EU i povlačenje svih odluka koje štete našoj saradnji i koje su protivne slobodnom protoku robe, ljudi, usluga i kapitala, precizirala je Brnabić.\nOna je istakla da ne razume mnoge stvari koje Priština radi, poput odluke od 21. novembra 2018. godine kada su uvedene takse od 100 odsto, kao i nove mere koje su, kako je ocenila, još štetnije od taksi.\nPrema njenim rečima, pod taksama su morali da uvoze određene proizvode iz centralne Srbije, a ovo je potpuno zaustavljanje svih roba ne samo iz centralne Srbije, već i iz svih zemalja koje ne priznaju nezavisnost Kosova i ne mogu da deklarišu svoje proizvode na taj način.\nPredsednica Vlade je izrazila nadu da će Priština povući odluke koje su političke i populističke i najviše štete Albancima koji žive na Kosovu i Metohiji.\nKao posledica tih odluka porasle su maloprodajne cene, a trgovinski deficit im je najveći do sada, naglasila je ona i ponovila da mere u svakom smislu pogoršavaju kvalitet života svih u pokrajini.\nIstovremeno, Brnabić je izrazila očekivanje da će Crna Gora uskoro izmeniti odluku o zabrani ulaska građana iz Srbije u tu zemlju jer su, kako je rekla, naši turisti važni za crnogorsku ekonomiju i turizam.\nPrema njenoj oceni, odluka da se građanima iz Srbije ne dozvoli ulazak u Crnu Goru ni sa PCR testom je politička i nema nikakve veze sa epidemiološkom situacijom.\nOna je izrazila nadu da će ta odluka biti brzo promenjena, dodajući da je na našim građanima odluka da li će ići u Crnu Goru ili ne, a da će ih država u svakom slučaju podržati.


Na početku konferencije, učesnicima se obratio potpredsednik Saveta bezbednosti Ruske Federacije Dmitrij Medvedev\n"Hvala Jedinstvenoj Rusiji što sam imao čast da učestvujem na konferenciji “Globalni izazovi 21. veka: Međustranačka dimenzija”. Veliko hvala predsedniku Putinu koji je uvek bio uz Srbiju i srpski narod kada je bilo najteže. Živelo srpsko-rusko prijateljstvo", napisao je Vučić na svom Instagram nalogu.\nKako prenosi Tass, ruski predsednik Vladimir Putin ocenio je u pozdravu učesnicima konferencije da je međustranački dijalog između država važna komponenta međunarodnih odnosa, jer pomaže u traženju načina za suprotstavljanje savremenim pretnjama i izazovima. Na skupu koji se održava u okviru manifestacija povodom 20. godišnjice partije Jedinstvena Rusija učestvuje još nekoliko šefova država i vlada, kao i desetine lidera uticajnih političkih snaga.\nNa početku konferencije, učesnicima se obratio potpredsednik Saveta bezbednosti Ruske Federacije i lider Jedinstvene Rusije Dmitrij Medvedev. Prvi govornik posle njega bio je predsednik Srbije i Srpske napredne stranke Aleksandar Vučić, koji je najavljen kao veliki prijatelj države, ali i stranke Jedinstvena Rusije.\nPredsednik Vučić danas razgovara sa Putinom: Tražiću isporuku veće količine gasa\nAleksandar Vučić Rusija Vladimir Putin jedinstvena rusija


Večeras Portonovi karneval od 20 h do ponoći – Portal Herceg Novi\nVečeras Portonovi karneval…\nUlice i trgovi Portonovog će oživjeti duh festivala tokom veličanstvene noći pod maskama, a uz brojne nastupe i vizualno prijemčiv program koji će biti organizovan.\nMjesna muzika Đenovići otvoriće Portonovi karneval paradom uz pratnju „Feštađuna“, poznatih po karnevalskoj tradiciji i manifestacijama sada već 15 godina. Za one koji dođu nespremni, maske će se dijeliti na tri lokacije širom Portonovog.\nNekoliko grupa „Feštađuna“ zabavljaće posjetioce Portonovog i goste u kafićima i restoranima, a u 23 časa biće upriličena završna parada. Perla Portonovi Square, Koffein i Maison du Monde biće epicentar dobre zabave uz bendove i muziku uživo koja će upotpuniti ovu uzbudljivu noć.\n„Karnevali pod maskama su vjekovima važan dio tradicije ovog regiona, pa organizujemo još jedan dan za pamćenje, sa modernim prizvukom. Ne možemo, a da se ne našalimo da će maske po prvi put tokom dužeg perioda imati pozitivnu konotaciju i nadamo se da će se svi posjetioci lijepo provesti. Portonovi je jedna od najprestižnijih destinacija u ovom dijelu Evrope, i naš je zadatak da organizujemo uzbudljive događaje koji će zabaviti naše goste, ali i lokalno stanovništvo koje je važan dio svakog našeg plana i aktivnosti “, izjavio je Rašad Alijev, izvršni direktor kompanije Azmont Investments.\nOvo je samo jedan od brojnih julskih događaja u Portonovom. Predstojeći događaji i muzički nastupi biće najavljeni na profilima Portonovi društvenih mreža i putem\nlokalnih i regionalnih medijskih kanala.\nPozivamo vas da nam se pridružite na Portonovi karnevalu, u subotu 17. jula, od 20.00\ndo 24.00 sata.\nDogađaj je organizovan uz poštovanje svih propisanih mjera u cilju prevencije i suzbijanja COVID19 infekcije, stoga molimo posjetioce da se istih i pridržavaju, poručuju organizatori.


SNS ponovo dominirao i u Plandištu - eVršac\nUsled manjih nepravilnosti koje je utrvrdila Republička izborna komisija, u opštini Plandište ponovljeni su izbori za narodne poslanike u skupštini Republike Srbije i to na dva biračlka mesta.\nNa biračkom mestu broj 4 u Velikoj Gredi i na biračkom mestu broj 22 u Hajdučici održani su ponovljeni izbori u sredu 01. jula 2020. godine, obzirom na zakonsku obavezu da se ponovljeni izbori moraju održati u roku od 7 dana od dana utvrđivanja rezultata izbora, istakao je kordinator radnog tela RIK-a u Opštini Plandište.\nSvoje biračko pravo na ova dva birališta ostvarilo je ukupno 914 birača koji su upisani u jedinstveni birački spisak. Od toga Izborna lista Aleksandar Vučić – Za našu decu, odnela je ubedljivu pobedu sa ukupno 68,96% osvojenih glasova.\nNa biračkom mestu u Velikoj Gredi Izborna lista Aleksandar Vučić – Za našu decu, osvojila je ukupno 73,58% glasova izašlih birača, dok je u Hajdučici osvojeno 64,29%, čime su građani apsolutno potvrdili da svoj glas daju budućnosti Srbije.


Tribina pod nazivom „EU i mladi u Srbiji – studiram, volontiram, putujem“, održana je u sredu u čitaonici Gradske biblioteke Novog Sada. Ova tribina organizovana je u okviru projekta „EUTEKA“, sa ciljem da informiše studente i srednjoškolce o načinima školovanja i volontiranja u zemljama Evropske unije. Pogledajte o čemu je reč...\nPrisutnima se najpre obratio Goran Bogunović, predstavnik fondacije Tempus, koji je predstavio programe razmene studenata i volontiranja u zemljama Evropske unije. „Svim studentima koji žele da se prijave na neki od ovih programa, neophodan je CV, kao i motivaciono pismo, ali i pisma preporuke fakultetskog profesora, prepis ocena, sertifikat stranog jezika, najčešće engleskog i ugovor o učenju u kojem se definišu predmeti koje će studenti na razmeni slušati i polagati“, rekao je Goran i dodao da se sve informacije mogu pronaći na sajtu fondacija.\nOno što je još bitno navesti je i to da studenti, koji su tek počeli svoje školovanje, odnosno pohađaju prvu godinu studija, nisu u mogućnosti da apliciraju na neki od ovih konkursa.\nMilena Milošević, članica Evropskog volonterskog servisa (EVS), je jedanaest meseci provela volontirajući u Slovačkoj. Volontiranje u nevladinoj organizaciji i rad sa decom su joj izuzetno pomogli i doprineli bogaćenju njenog iskustva, što po njenim rečima predstavlja prednost prilikom razgovora za posao. Ona smatra da je za prijavljivanje na ovakav vid programa potrebna izvesna doza hrabrosti, ali i to da svako ko poželi da se prijavi, neće pogrešiti.\nO tome koliko su volonterski programi lepa iskustva, govorila je i Marina Tarus, Španjolka iz Barselone koja je, zahvaljujući jednom takvom programu, upoznala Novi Sad u kojem je pre nekoliko meseci počela i da živi. Ono što je privuklo da ostane u Srbiji, je gostoprimljivost i srdačnost našeg naroda, za koji smatra da je veoma sličan njenom.\nNovi Sad je proglašen za Omladinsku prestonicu Evrope 2019. godine. Okupljenima se poslednja obratila članica OpeNS tima, Gordana Novaković, koja je govorila o tome šta za grad Novi Sad znači ta titula. „Mi želimo da budemo pitani za naše probleme i potrebe. Sa druge strane, želimo da otvorimo vrata Evropi. To znači da pružamo mogućnost našim mladim ljudima, da što više odlaze u Evropu, ali i da Evropa malo dođe kod nas“, rekla je Gordana.\nOvo su, pre svega, programi kulturne razmene, koncipirani tako da zainteresovanim studentima omoguće upoznavanje sa kulturom određenog naroda, ali i pruže neko novo iskustvo. Postoji mnoštvo sličnih programa, samo je potrebna određena doza istraživanja.


Izborni rezultati očekivani - Politika - Dnevni list Danas\nPočetna » Politika » Izborni rezultati očekivani\nBošnjaci izabrali novi nacionalni savet, Ugljanin ponovo uzburkao javnost izjavom o Srbiji\nIzborni rezultati očekivani\nIzbori za novi saziv Bošnjačkog nacionalnog veća (BNV) „doneli“ su ono što se i očekivalo. Većničke mandate osvojile su liste iza kojih su stajala najveće bošnjačke partije.\n0Piše: S. Novosel 09. novembra 2018. 18.00\nBilo je samo pitanje broja mandata. Najviše većničkih mesta – 14 osvojila je lista „Samoopredeljenje – dr Sulejman Ugljanin“, iza koje je stajala SDA Sandžaka, lista „Matica bošnjačka – akademik Muamer Zukorlić, muftija“, koju je podržala Stranka pravde i pomirenja (SPP), osvojila je 13 mandata i osam većnika ima lista „Vakat je – prof. dr Sait Kačapor“, koju je podržala Sandžačka demokratska partija (SDP).\nNovina u novom BNV je što nema više suverenog vladanja. Za većinu će morati da se pravi koalicija. Sasvim je izvesno da će većinu činiti liste „Samoopredeljenje“ i „Vakat je“, koje su početkom oktobra potpisale Sporazum o predizbornoj i postizbornoj saradnji. Prema preliminarnim rezultatima, od 35 većnika, ove dve liste imaju 22.\nPobednici izbora nisu liste, već birači, jer je izborni dan prošao mirno i bez incidenata. Strahovalo se da se na taj dan ne prenese predizborna atmosfera nabijena mržnjom, netrpeljivošću i međusobnim optuživanjima, koje su razmenjivale tri najznačajnije bošnjačke partije. Tog dana sa birališta su stizale informacije o nesređenim biračkim spiskovima. Birači su raspoređeni da glasaju van mesta stanovanja, to je bilo posebno karakteristično za seosko područje, i u biračkim spiskovima nije bilo lica koja su sada dobila rešenja da su upisana u poseban birački spisak.\nU odnosu na izbore pre četiri godine, kada je izlaznost bila 35,6 odsto, na ovim je prešla polovinu od ukupnog broja upisanih Bošnjaka u poseban birački spisak. Liste Sulejmana Ugljanina i Muamera Zukorlića, ovog puta osvojile su manje većničkih mesta. U sada već prošlom mandatu Ugljaninova lista imala je 19, a Zukorlićeva 16 većnika, koji su četvorogodišnji mandat potrošili u međusobnom neuvažavanju i osporavanju, iako je na početku tog mandata najavljeno uspostavljanje bošnjačkog jedinstva.\nKada su sandžačke opštine u pitanju, Zukorlićeva lista je pobedila u Novom Pazaru, Novoj Varoši, Priboju i Prijepolju, a Ugljaninova ubedljivo je osvojila najveći broj glasova u Tutinu i Sjenici, gde SDA Sandžaka predvodi lokalnu vlast. Iste večeri, po završetku glasanja, ove dve liste su proglasile pobedu. Zukorlić je ocenio da je, u opštinama gde je lista „Samoopredeljenje“ bila ubedljiva „pobedio politički inat“. Ako je izborni dan bio miran, naredni dani su postali nemirni. Ugljanin je pobedu svoje liste proglasio u nedelju naveče i tada je najavio koaliciju sa listom „Vakat je“. On je pobedu svoje liste slavio ispred sedišta BNV u Novom Pazaru, uz vatromet i skandiranje „Sandžačka republika“, „Suljo-Alija“, „Mi smo balije predsednika Alije“, „Pobeda, pobeda“… No, od slavljeničke atmosfere, više su odjeknule njegove reči.. Zadovoljan je „što će sada sa više političkih opcija deliti odgovornost“, ali i „što ćemo zajedno pobediti tu neman, fašističku tvorevinu srpsku državu Srbiju, koja želi da legalizuje genocid i zločine kao sredstvo osvajanja teritorija i rešavanja političkih pitanja“. I u slavljeničkoj noći nije se odrekao retorike devedesetih, koja još uvek „pali“ u stabilnom biračkom telu.\nOve poruke su naišle na osudu širom Srbije. Oglasili su se predsednik i premijerka Srbije, Aleksandar Vučić i Ana Brnabić. Potpredsednik Vlade Srbije i osnivač SDP Rasim LJajić ocenio je da su te izjave potpuno neprihvatljive. „Svaka konfrontacija sa državom nanosi štetu upravo građanima Sandžaka, jer niko nam više neće pomoći od vlade i institucija države u kojoj živimo“, rekao je LJajić i podsetio da nacionalni saveti nemaju političke ingerencije. „Na političkim strankama je da artikulišu zahteve i da se kroz institucije sistema bore za njihovo ostvarenje. Sve drugo je zloupotreba nacionalnih saveta“, poručio je potpredsednik Vlade Srbije. Lider SPP Muamer Zukorlić smatra da Ugljanin ima plan koji je, do sada, „potcenjivan i objašnjavan njegovim nezadovoljstvom što nije u Vladi Srbije“ i zbog toga „ozbiljnije treba posmatrati šta se dešava, jer on tu nije sam, već ima svoje mentore, koji mu govore šta je sledeće“. Znatan broj analitičira misli da Ugljanin zbog ovih izjava treba i krivično da odgovara.\nNakon reagovanja na Ugljaninov govor, medijima je prosleđen integralni tekst njegovog obraćanja pristalicama i saopštenje liste „Samoopredeljenje“ sa „tumačenjem“ reči svog nosioca liste. Saopštili su, da u potpunosti stoje iza svega što je rekao Ugljanin i naveli da pod terminim „srpska država Srbija“ podrazumevaju paralelne bezbednosne i pravosudne strukture Srbije, koje su odgovorne za genocid i druge zločine na prostoru bivše Jugoslavije. Srpski mediji su, opet krivi, zbog zlonamernog izveštavanja i neosnovanog napadanja Sulejmana Ugljanina, a to je „odraz nervoze i nezadovoljstva zbog ostvarenog izbornog rezultata i pobede „Samoopredeljenja““.\n„Te iste strukture ‘srpske države Srbije’ i danas su prisutne u sistemu Republike Srbije i umnogome kreiraju diskriminatorsku politiku prema Bošnjacima i Sandžaku i predstavljaju realnu opasnost za Bošnjake“, navodi se u saopštenju i dodaje da su izlaskom na izbore po manjinskom izbornom zakonu pokazali svoj legalistički pristup u rešavanju nerešenih bošnjačkih pitanja, kao i što Bošnjaci, kroz političke stranke i BNV, to rade poslednjih skoro 30 godina.\nDa gradimo Srbiju\n– Interes Bošnjaka Sandžaka je da „srpska država Srbija“ iščezne, a da kroz ustavne reforme učestvujemo u izgradnji Republike Srbije, države svih njenih građana, zasnovane na vladavini prava u kojoj će Bošnjaci biti konstitutivan narod, a Sandžak autonomna pokrajina, zaključila je lista „Samoopredeljenje“ u svom saopštenju.\nU poseban birački spisak u šest sandžačkih opština bilo je upisano 90.032 Bošnjaka sa pravom glasa i još 2.808 u drugim gradovima Srbije. Izbore za novi saziv BNV posmatrali su predstavnici Delegacije EU, Misije OEBS u Srbiji i ambasada SAD,Nemačke, Velike Britanije i Turske.\nizbori, rezultati, sandzakNovi Pazar


Prošlo vreme pregovora, sledi nezavisnost\nPoslanici Skupštine Kosova smatraju da je prošlo vreme pregovora i nametanja rešenja za status Kosova, na čemu insistira u utorak usvojena rezolucija Parlamentarne Skupštine Saveta Evrope.\nIstovremeno predstavnici kosovskih Srba ocenjuju da je rezolucija racionalna i da je utvrdila da treba nastaviti pregovore.\nŠef Poslaničke grupe vladajuće Demokratske partije Kosova Ram Buja ističe kako pozivi za nastavak pregovora nemaju značaja jer je proces statusa u fazi finalizacije, proglašavanjem nezavisnosti Kosova:\n«Rezolucija Saveta Evrope ima smisla, ali je taj smisao prepolovljen zbog nekih tačaka koje nisu dovoljno jasne. Insistiranje na produžetku pregovora nema smisla jer sve ide u pravcu da se status Kosova zaokruži i da ne bude potrebe za ovakvim ili drugim rezolucijama.»\nBuja ističe da je istovremeno EU daja jasne signale da se status Kosova treba rešiti što je moguće prije. On veruje da će Kosovo imati podršku najvećeg dela zemalja članica EU:\n«Ja ne verujem da će se dogoditi jedinstvo unutar EU koje mi želimo, da cela EU prihvati nezavisnost Kosova, ali smo veoma sigurni da će 23-24 zemlje EU, verujem vrlo brzo, priznati nezavisnost Kosova, dok će preostale 3-4 zemlje to učiniti kasnije.»\nI šef Poslaničke grupe opozicione Alijanse za budučnost Kosova Ardian Gjini kaže kako se Savet Evrope i Evropska unija razlikuju zbog težine rezolucija i odluka koje donese, pošto su rezolucije Saveta Evrope neobavezujuće. Međutim, razlika između Saveta Evrope i EU je i u tome da su članice Saveta Evrope Rusija i Srbija. Zato, prema njegovim rečima, u Savetu Evrope ne može biti jedinstvenog stava o nezavisnosti Kosova:\n«Mi nemamo iluzija da će sve evropske zemlje na početku podržati nezavisnost Kosova. Mi znamo da Srbija, Rusija i neke druge zemlje, koje nisu u EU, ali su u Savetu Evrope, to ne podržavaju i bilo je za očekivati da će se u rezolucije SE nači jezik kompromisa.»\nI Gjini smatra da će nakon proglašavanja nezavisnosti Kosovo vrlo brzo biti priznata kao država od večine članova EU, tako da se, prema njemu, više ne može govoriti da Evropa ima kolebljive stavove u vezi sa budućnošću Kosova:\n«Velika većina zemalja EU podržavaju nezavisnost Kosova, na osnovu plana Ahtisarija. Mi ćemo na Kosovu sigurno vrlo brzo biti spremni da proglasimo nezavisnost, posle toga će uslediti priznanje, sigurno ne od strane svih zemalja odmah, ali će večina država to učiniti.»\nJedan od lidera kosovskih Srba Oliver Ivanović kaže kako je rezolucija Saveta Evrope racionalna jer podržava nastavak pregovora:\n«Nikada nije dovoljno pregovora pogotovo ako bi jednpstrano proglašenje uticalo na destabilizaciju ne samo na terenu, Koosva i čitavog regiona, nego bi u određenom smislu destabilizovalo i Parlamentarnu Skupštinu Saveta Evrope, jer se ona ni pod kakvim uslovima ne može zalagati za nešto što je protivno međunarodnom pravu. Svako mislim da se u pregovorima može doći do rešenja, ako se pregovori kao takkvi en budu limitirali, ako se ne budu postavljali veštaćki rokovi ili se favorizovala jedna od dve pregovaračke strane.»\nOn smatra da nacionalne zajednice nemaju pravo na secesiju.\n«Nacionalne zajendice namju pravo na secesiju, nigde u svetu ne postoji tako nešto i u svakom slučaju i svi relevantni dokumenti UN –a upravo govore o tome, da nema prava odvajanja od svoje matice zemlje».\nRezolucije Parlamentarne Skupštine Saveta Evrope nisu obavezujuće za one na koje se odnose, ali imaju značaja po tome što predstavljaju stavove koje podržava večina zemalja članica. Međutim, zbog različitih interesa i odnosa u njemu i činjenice da pojedine grupacije mogu zastupati stavove suprotne stavovima njihovih zemalja, oni u suštini ne predstavljaju interese niti stavove države iz koje dolaze.


U Herceg Novom gradi se od kolektora do luksuznih hotela - Novosti - Turistički svet\nU Herceg Novom gradi se od kolektora do luksuznih hotela\nHerceg Novi je ostao po strani velikog investicionog buma koji je prethodnih godina izdašno zapljusnuo, uglavnom, Budvu i Tivat. Grad na ulazu u Boku graditeljski zamah tek - očekuje.\nPo prestanku zabrane gradnje i završetku turističke sezone u Novom su na nekoliko lokacija uveliko zabrujale građevinske mašine. Tako na Šetalištu, u Kumboru i Đenovićima, na Savini posao na izgradnji kolektora, pumpnih stanica i postavljanju cevovoda, konačno prema planiranoj dinamici, obavljaju turski "Celtikcioglu" i tri podizvođača, beogradski "Milenijum", albanski "Albstar" i novska firma "CMC".\nSve više raste i "Portonovi" u Kumboru, dok je podgorička kompanija "Carine", koja skoro deceniju posluje i u Herceg Novom, dobila od Ministarstva održivog razvoja i turizma dozvolu za izgradnju hotelskog kompleksa sa četiri zvezdice na mestu gde se nekada nalazio hotel "Park" u Bijeloj.\nPripremni radovi počeli su u septembru, a hotel sa 225 soba trebalo bi da bude otvoren do narednog leta. Vlasnik kompanije Čedo Popović podsetio je nedavno da je stari hotel srušen pred početak ovogodišnje sezone, a u sklopu pripremnih radova neplanirano su morali da se rešavaju i problemi s podzemnim vodama i potpornim zidom ispod magistrale. Sada sve teče po planu, a on obuhvata u dogledno vreme i uređenje kuće "Đurković", koja se nalazi u okviru kompleksa.\nLep hotelski park biće zaštićen, a posle završetka gradnje obnovljen i dodatno uređen. U novom hotelu će biti angažovano više od sto ljudi, pa će "Carine" u svoja dva hercegnovska objekta (tu je još i hotel "Delfin") uposliti više od 200 radnika.\nDa "Carine" rade korak po korak, ali uspešno, ilustruje podatak da će sezona u "Delfinu" potrajati i duže. Partner im je agencija "Top travel", s kojom je potpisan trogodišnji ugovor o dovođenju turista iz Francuske. Izgrađen je depandans hotela "Delfin", a smeštajni kapaciteti prošireni za 75 soba.\nUgovor za narednu godinu je na 200 soba u "Delfinu" plus hotel "Park", koji je tako popunjen i pre nego je sagrađen.\nU kompaniji "Carine", osim ovih, imaju još planova. Među nekima od njih su i gradnja turističkog kompleksa u Baošićima, na lokaciji od 27.000 m2 sa objektom sa pet zvezdica, i turističkih sadržaja u Sutorini na lokaciji gde je davno bio motel "Vinogradi".\nDo 2017. u Meljinama, prema obećanju investitora iz ruske kompanije "Imperio holding LTD", biće završena rekonstrukcija "Lazareta" i otvoren turistički kompleks standarda pet zvezdica. Najavljen je i nastavak radova u hotelu "Palmon bay" u Igalu, koji je posle obimne rekonstrukcije otvoren u julu, a slede poslovi na uređenju četrdesetak apartmana i hotelske plaže.


Vlada: Bez komentara o pravnom savetu za referendum o Bregzitu\nTanjug 10. septembra 2018. 14:08\nLONDON – Britanska vlada odbila je da komentariše da li je zatražila pravno mišljenje o održavanju drugog referenduma o Bregzitu, navodeći da bi otkrivanje takve informacije ugrozilo pregovaračku poziciju u pregovorima sa Briselom.\nTo je, na pitanje agencije Rojters, odgovorio departman zadužen za Bregzit, posebno odeljenje britanske vlade koje nadgleda pregovore o istupanju iz EU.\nNa pitanje kakav su pravni savet primili u vezi sa održavanjem drugog referenduma, iz britanske vlade su odgovorili da je u javnom interesu da odbiju da ne iznose takvu informaciju jer bi ugrozila pregovaračku poziciju Britanije i bilo štetno za odnose države sa drugim zemljama i evropskim institucijama.\nIz vlade su odbili da komentarišu i da li su tražili pravni savet o reverzibilnosti člana 50, obaveštenja o nameri da Britanija napusti EU.\nVelika Britanija bi trebalo da napusti EU 29. marta, ali i dalje nije postignut dogovor sa Briselom o uslovima izlaska.\nPremijerka Mej je ranije rekla da će članovi parlamenta glasati o prihvatanju konačnog dogovora.\nNa referendumu održanom u junu 2016. godine 51,9 odsto građana podržalo je izlazak iz EU, dok je 48,1 odsto izašlih glasalo za ostanak u uniji.\nIstraživanja su pokazala da su Britanci i dalje podeljeni po pitanju Bregzita, mada su poslednje ankete otkrile da više građana ipak podržava ostanak u EU.\nAnketa YouGov, obavljena od 31. jula do 7. avgusta, pokazala je da bi 45 odsto glasača podržalo održavanje novog referenduma, dok je 34 odsto protiv.\nPojedini poslanici i biznismeni sve više zagovaraju ideju da građani imaju poslednju reč u dogovoru sa Briselom, dok premijerka Tereza Mej odbija mogućnost održavanja drugog referenduma.\nU Dunavu u Austriji utopio se srpski član slovačkog broda\nUglavnom mirno na protestu u Tirani posle apela EU, SAD\nNajmanji broj pristalica ‘Žutih prsluka’ od početka protesta\nEngleska: Dva dečaka preminula, četvoro hospitalizovano\nIrska: Raste podrška Zelenima\nRusija: Procedura UN neprimenjiva za slučaj u Kerčkom moreuzu\nŠok iz UN: Britanija da vrati teritoriju na kojoj je britansko-američka strateška…\nPrvo pismo Asanža iz zatvora: Okružen sam ubicama, ne daju mi da se…\nNATO donosi novu strategiju protiv ruske „nuklearne…\n„Afera Ibica“: I Srpkinja umešana u postavljanje klopke za…\nNaučnici predviđaju potop ovim gradovima zbog naglog…\nNajmanji broj pristalica ‘Žutih prsluka’ od…


Irina se fotkala u TOPLESU i Instagram je EKSPLODIRAO, a onda je PROGOVORILA O BREDLIJU i u JEDNOJ REČENICI zapušila usta celom svetu! - Zena.rs\nIrina Šajk, prvi put posle vesti o rastanku od Bredlija Kupera, dala je neki intervju i bila deo predivnog editorijala i glavna zvezda letnjeg digitalnog editorijala magazina "Harpers Bazaar".\nIrina Šajk Foto: Instagram\nOna se za potrebe ovog editorijala fotografisala i u toplesu, pozirajući ispred ogledala u luksuznoj, dugačkoj suknji od roze satena, dok gore nije nosila ništa, pokrivši gole grudi rukama.\nIrina je zaista izgledala veoma elegantno i prefinjeno, pokazavši da je surovi profesionalac i da emotivni brodolomi ne mogu da je poremete kada je o modelingu reč. Ipak, atraktivna Ruskinja kaže da nije savršena i da ima dane kada izgleda "loše".\n"Ja nisam taj tip krutog modela koji samo sedi negde i želi da izgleda savršeno. Ja nisam savršena. Imam dane kada mi je koža loša i one kada mi je kosa užasna. Ponekad uopšte ne izgledam kao model. Ja sam samo običan čovek", rekla je.\nTridesettrogodišnja manekenka konačno je prekinula tišinu i progovorila o svom raskidu sa holivudskim glumcem, za koji se saznalo početkom juna, ali i opsesije publike ovom pričom. Ipak, bila je vrlo suzdržana, kao i uvek kada je reč o njenom privatnom životu, pa nije mnogo toga moglo da se zaključi iz njenih odgovora.\n"Mislim da su to samo ljudi: ako ne možeš da imaš nešto, baš to želiš. Postoji veo misterije oko svega, i ti želiš da ga razgrneš. Pretpostavljam da je to radoznalost", prokomentarisala je ranije ove godine, a sada ističe da i dalje misli da je brak dobra stvar, ali nije precizirala da li ga priželjkuje.\n"Svi na to gledaju drugačije. Da li verujem u brak. Da, naravno. Ja nisam neko ko je protiv toga", akcentovala je.\nKada je roditeljstvo u pitanju, Šajkova, koja sa Bredlijem ima dvogodišnju ćerku Leu, ipak nije bila toliko zatvorena.\n"Morate da budete istinski vi za svoju decu, inače živete u laži. Recite mi jedan razlog zašto morate da nosite duže suknje samo zato što ste majka. Ne, ja ne verujem u to. Zaista ne. Zašto bi morali da menjate ono što ste i kako se osećate samo zato što ste postali majka. Ja sam u fazonu: "Recite mi zašto. Bar jedan razlog!"", objasnila je ona.\n"Ako zaista voliš sebe kakav jesi, mislim da možeš da uradiš bilo šta", zaključila je.\nIrina je dodala i da nikada ne pravi kompromise kada je reč o njenom izgledu.\n"Imam agenta koji mi kaže "Moraš da skratiš kosu, a ne da nosiš periku". Ja sam rekla: "Neće se desiti". Moraš da znaš šta želiš i da se usaglasiš sa svojim odlukama. Ljudi će ti reći da si premršav ili prelepo. Moraš da naučiš da voliš sebe i da ti bude udobno u svojoj koži", savetovala je žene širom sveta.


Volkswagen postigao nagodbu sa bivšim čelnicima od 288 miliona evra - BIGportal.ba\nKako prenosi Tanjug, nemački proizvođač automobila Folksvagen (VW) je saopštio da je sa bivšim čelnicima kompanije, uključujući bivšeg izvršnog direktora Martina Vinterkorna, postigao nagodbu od 288 miliona evra u vezi sa skandalom “dizelgejt“.\nFolksvagen je krajem marta saopštio da će tražiti odštetu od Vinterkorna i Štadlera zbog kršenja dužnosti vođenja brige prema zakonu o akcijama korporacije. VW je zaključio da je Vinterkorn prekršio svoju dužnost, jer nije u potpunosti i dovoljno brzo razjasnio okolnosti u vezi sa upotrebom nezakonitog softvera u nekim dizelim motorima prodatim na tržištu Severne Amerike između 2009. i 2015. godine. Kao deo dogovora, Vinterkorn i Štadler platiće 11,2 miliona evra, odnosno 4,1 milion evra.\nProtiv bivšeg šefa Folksvagena podignuta optužnica zbog lažne izjave\nKako prenosi Hina, državno tužilaštvo u Berlinu podiglo je optužnicu protiv bivšeg šefa koncerna Folksvagena Martina Vinterkorna zbog davanja lažne izjave pred istražnim povereništvom Bundestaga povodom afere s manipulacijom motora ove kompanije.\nVinterkornu se konkretno prebacuje da je početkom 2017. pred istražnim povereništvom Bundestaga, koje se bavilo aferom oko manipulacije vrednosti štetnih materija kod Folksvagenovih motora, dao lažnu izjavu u vezi s trenutkom od kojeg je on sam bio upućen u to da se u automobilima koristi softver za manipulaciju.\nPrema navodima tužilaštva Vinterkorn je naveo kako je tek u septembru 2015. bio obavešten o tome kako je u upotrebi softver koji prepoznaje testiranje motora te automatski smanjuje snagu, a time i količinu štetnih materija, što stvara lažnu sliku o ekološkom učinku motora. Prema optužnici Vinterkorn je međutim već u maju iste godine bio obavešten o upotrebi zabranjenog softvera i o tome nije obavestio deoničare.\nDnevnik Bild javlja, pozivajući se na izvore u krugu saradnika Vinterkorna, kako bivši menadžer Folksvagena podizanje optužnice smatra „predizbornom kampanjom“ vladajuće koalicije uoči jesenjih parlamentarnih izbora. Njegova kancelarija tvrdi da je ono što mu sada prebacuje Državno tužilaštvo u Berlinu već predmet procesa koji se protiv Vinterkorna vodi pred sudom u Braunšvajgu.


Stručno osposobljavanje za mlekara - Otvoreni univerzitet Znanje\nStručno osposobljavanje za mlekara\nZa polaznike koji nisu radili na poslovima mlekara i žele da se obuče\nNa praktičnoj obuci za mlekara kandidat stiče znanja i veštine o mleku kao prehrambenom proizvodu. Kandidate koji krenu na obuku za mlekara očekuje upoznavanje sa fizičko-hemijskim osobinama mleka, faktorima koji utiču na sastav mleka, fermentaciji mleka, proizvodnji raznih vrsta sireva (beli sir, topljeni sir, kačkavalj), proizvodnji maslaca, kontroli kvaliteta mleka i mlečnih proizvoda.\nObuka se vrši u mlekarama sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima mlekara. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za mlekara, Osnovi struke za mlekara i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nTehnologija zanimanja za mlekara\nOsnovi struke za mlekara\nPo uspešno položenim ispitima, polaznik dobija diplomu i sertifikat stručne osposobljenosti za mlekara sa kojom može raditi u privatnom ili državnom preduzeću na poslovima mlekara.\nZa polaznike koji su radili ili rade na poslovima mlekara- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima mlekara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima mlekara najmanje 3 meseca (ili od kada su u radnom odnosu na tim poslovima) i mogu izaći samo na polaganje.


Novi Sad: Obuka "Dobra vest vidljivost znači" | Edukacija\nNovi Sad: Obuka “Dobra vest vidljivost znači”\nBesplatni kurs poslovnog engleskog u Novom Sadu 18/11\nOtvoren je poziv za učestvovanje u obuci pod nazivom “Dobra vest vidljivost znači” koju organizuje udruženje Remiks.\nObuka će se realizovati od septembra do decembra u Novom Sadu, a krajnji rok za prijavu je 20. septembar.\nNa obuci mogu učestvovati predstavnici i predstavnice udruženja mladih i za mlade sa teritorije grada Novog Sada koji se u svojim organizacijama bave komunikacijom sa medijima.\nObuka podrazumeva teorijski i praktični deo. Teorijski deo obuhvata 6 radionica koje će se realizovati vikendom u periodu od septembra do decembra, dok praktični deo podrazumeva gostovanja u medijima i posetu nekoj od redakcija u Novom Sadu.\nUčesnici i učesnice imaće priliku da steknu nova znanja o načinima informisanja mladih putem medija i drugih alata, a takođe će unaprediti veštine usmene i pisane komunikacije. Obezbeđen je i online mentorski rad sa predavačima.\nProgram je besplatan, a cilj obuke je podizanje kapaciteta omladinskih radnika i radnica i njihovih udruženja za pravovremeno i pravilno informisanje mladih, navodi se u pozivu.\nPrijavljivanje se vrši popunjavanjem formulara, koji se popunjen šalje mejlom na adresu [email protected].\nKandidati i kandidatkinje koji budu odabrani za učešće biće obaveštene o prvom terminu radionice i drugim detaljima putem mejla.\nObuka se sprovodi kao deo projekta “Dobra vest vidljivost znači” koji se realizuje u okviru Lokalnog akcionog plana politike za mlade Grada Novog Sada, a finansijski je podržan od strane Gradske uprave za sport i omladinu Grada Novog Sada.\nTAGS: konkursmladiNovi Sadobukaprijava


Velika Putinova ispovijest | Radio Trebinje\n23 септембра 2018, 1:03 AM\nИЗАБРАНИ ЕПИСКОП ДИМИТРИЈЕ прихватио архипастирску дужност (ФОТО)\nГрадоначелник Петровић посјетио погоне Душка Пантовића: Стојимо на располагању реалном сектору\nVelika Putinova ispovijest\n26. априла 2015., 16:33\nMOSKVA | Ruski predsednik Vladimir Putin u opširnom intervjuu za film „Predsednik“ na TV „Rusija 1“, koji je posvećen petnaestogodišnjici početka njegovog prvog mandata na mestu šefa države, govorio je o svojim počecima, ratu sa separatistima na Kavkazu 1999, odnosu sa SAD i drugim zapadnim silama, ali i o svojoj povezanosti sa ruskim narodom.\n„Terorizam na Severnom Kavkazu 1999. godine doveo je Rusiju na ivicu raspada i mnogi svetski lideri bili su uvereni da će Rusija prestati da postoji u tadašnjem obliku“, izjavio je Vladimir Putin u intervjuu i dodao:\n„Odlučio sam: nema drugog izbora već da se ide do kraja. Nije bilo moguće učiniti ništa drugo osim gušenja tog terorizma, nije bio moguć dogovor“, rekao je Putin.\n„Odlično se sećam i mislim da sam već govorio o tome, da sam kao direktor Federalne službe bezbednosti (FSB) čitao različite operativne dokumente, između ostalog i presretnutu prepisku međunarodnih terorista, koji su pisali ‘Sada je jedinstven istorijski slučaj – imamo mogućnost da otkinemo Kavkaz od Rusije – sad ili nikad'“, ispričao je.\nPrema njegovim rečima, rukovodstvu Rusije tada je bilo jasno da, ukoliko ne bude kontrole nad situacijom, neće biti više šanse za očuvanje zemlje, prenela je agencija RIA Novosti.\n„U tom trenutku praktično su svi, osim nas možda, jer se običan građanin nije mnogo upuštao u detalje, a nije ni shvatao šta se dešava, već za sebe odlučili da Rusija prestaje da postoji u sadašnjem obliku. Pitanje je bilo samo kada će se to desiti i kakve će biti posledice, budući da je to velika nuklearna država“, kazao je Putin.\nNa čelu države od 2000. godine\nPutin je prvi put na mesto šefa države stupio 2000. godine kao vršilac dužnosti, po ostavci Borisa Jeljcina, da bi u martu te godine bio izabran za predsednika.\nU obraćanju emitovanom 31. decembra uoči Nove godine, Jeljcin je saopštio da podnosi ostavku „ne zbog zdravlja, već zbog sveukupnih problema“, tražeći oproštaj od građana Rusije.\nPosle četiri godine na redovnim izborima Putin je reizabran, a od 2008. do 2012. bio je na čelu vlade, da bi marta 2012. godine ponovo pobedio na predsedničkim izborima i 7. maja preuzeo dužnost.\n„Tog trenutka nisamo mogao da odlučujem. Morao sam realno time da se bavim, ali nisam imao kompletna ovlašćenja. Bilo je jasno koliko je velika ta odgovornost. Samo sam se jedno pitao -ako ne uspem da stvar dovedem do kraja, šta činiti, kako dalje živeti“, kazao je Putin, a prenosi TASS.\nPutin: SAD pomagale separatiste na Severnom Kavkazu\nRuski predsednik je rekao da su ruske specijalne službe u jednoj prilici registrovale direktne kontakte ekstremista sa Severnog Kavkaza i predstavnika specijalnih službi SAD u Azerbejdžanu i „čak pomagali sa transportom“, kao i da je upozorio SAD na kontakte sa teroristima, ali da one nisu poslušale.\n„Rekao sam tadašnjem predsedniku SAD i on mi je odgovorio – izvinite na izrazu, da će ih rasturiti, a za 10 dana moji potčinjeni, šefovi FSB dobili su od kolega iz Vašingtona pismo: ‘Podržavali smo i podržavaćemo odnose sa svim opozicionim snagama u Rusiji. Smatramo da imamo pravo da to radimo, i radićemo to ubuduće“, rekao je Putin.\n„Ni u jednom slučaju, nikada i nigde ne treba čak ni pokušavati upotrebljavati teroriste da bi rešili svoje trenutne političke ili čak geopolitičke zadatke, kada ih podržite na jednom mestu, oni će podići glavu na drugom i obavezno udariti po onom ko ih je juče podržavao“, kazao je Putin.\n„Neko je tamo, posebno u specijalnim službama zapadnih zemalja, smatrao da će im, ako neko ide na destabilizaciju njihovog glavnog geopolitičkog suparnika, a takva je, kako sada shvatamo, u njihovoj svesti uvek bila Rusija, to u celini biti od koristi. Ispostavilo se kao pogrešno“, rekao je Putin.\nPrema njegovim rečima, zapadne zemlje je posle raspada SSSR-a trebalo da shvate da Rusija ima svoje geopolitičke interese i da je neophodno da se oni uvažavaju.\nIstičući da su Sovjeti gajili iluzije o ukidaju ideoloških razlika sa zapadnim zemljama, Putin je rekao da je „potrebno uvažavanje u međusobnim odnosima, traženje ravnoteže i uzajamno prihvatljivih rešenja“.\nPutin ustuknuo 11. septembra\nU dokumentarcu je šef predsedničke administracije Sergej Ivanov, koji je tada bio sekretar nacionalnog Saveta za bezbednost, rekao da je Putin odlučio da otkaže manevre strateških nuklearnih snaga planiranih za 12. septembar 2001, ne želeći da jača napetost u, i bez toga, komplikovanu situaciju za SAD, posle terorističkih napada 11. septembra.\n„U tom trenutku vođene su aktivne borbe, a teroriste, uključujući one iz mnogih zemalja sveta, koji su tamo ratovali, Amerikanci su nazivali ‘borcima za slobodu’, i u krajnjem slučaju ‘pobunjenicima'“, podsetio je Ivanov.\nZadržao vezu sa običnim ljudima\nPutin je terorističke akte u Beslanu i pozorištu na Dubrovki nazvao najtežim trenucima rada na čelu države.\n„Ako pitate za tragične (događaje), to je najteže što je naš narod u celini morao da prođe“, rekao je ruski predsednik govoreći o događajima iz 2004. u školi u Severnoj Osetiji kada je poginulo 335 osoba od kojih 186 đaka-talaca i u moskovskom pozorištu 2002. godine, kada je po zvaničnim podacima poginulo 130 talaca.\nPutin je rekao i da nije izgubio veze sa realnošću i da sasvim može da zamisli život bez dužnosti predsednika.\nPrema njegovim rečima, za šefa države izuzetno je važno da zadrži vezu sa običnim ljudima.\n„Za čoveka koji se bavi tim poslom, koji ja radim danas i tokom prethodnih godina, ipak je ta veza i osećaj pripadnosti običnim ljudima ono što je izuzetno važno i veoma pomaže u radu“, kazao je Putin.\nPutin je u intervjuu rekao da komunicira sa stanovništvom ne zato što mu trebaju alternativni izvori informacija, već zato što se oseća delom naroda.\n„Ne treba to da tražim, ja to sve imam, čak i ne znam zbog čega. Jednostavno, osećam se delom naše zemlje, delom naroda“, rekao je predsednik Rusije, koji redovno održava „Direktnu liniju“ i odgovara na pitanja građana, a sa njima komunicira često i prilikom posete regionima.\nPotpisan ugovor za "Beograd na vodi"\nPoraz Leotara u Širokom Brijegu


Objavljeno sreda, 08 avgust 2018 16:34\nPovodom novog obraćanja Gorana Folića - sekretara Sekretarijata za sport, kulturu, omladinu i saradnju sa NVO, Vojislav Došljak - predsjednik Sjeverne fudbalske regije i potpredsjednik FSCG oglasio se novim saopštenjem za javnost. Dostavljeno saopštenje Espona integralno prenosi.\nUvaženi sekretare Foliću, drago mi je da smo zajedno utvrdili da je Odlukom Skupštine opštine Berane, donešenoj na sjednici održanoj 08. i 10. decembra 2014. godine, lokalna uprava Berane preuzela sva osnivačka prava i obaveze, što Vi, preskačući ovu činjenicu u svom reagovanju, samo potvrđujete istinitost mojih konstatacija.\nU bezuspješnom pokušaju da odbranite svoje političke teze, vežete se za neke odluke koje su predhodile pomenutoj odluci SO Berane, a to je bespredmetno.\nKada bi se rukovodili tom Vašom logikom, mogli bi smo doći i do 1920. godine, kada je i osnovan Klub, pa da govorimo i o tadašnjim osnivačima, što je, vjerujem jasno i Vama, samo istorija.\nDa se ne bi ste bavili demagogijom i politikanstvom, molim Vas, kada govorite o Fudbalskom klubu i njegovom pravnom statusu, pogledajte samo budžet Opštine Berane za ovu i prethodne godine i način kako se dodjeljuju sredstva ovom Klubu, i biće Vam sve jasno.\nAko je to privatni Klub, kako Vi kažete, zašto mu se, kao jedinom sportskom kolektivu u Beranama, direktno isplaćuje 50% opštinskih sredstava za sport, dok ostali klubovi moraju da apliciraju na konkurs koji raspisuje Opština Berane?\nGospodine Foliću, na ovo pitanje postoji samo jedan odgovor: Zato što je Opština Berane Odlukom iz 2014. godine preuzela sva osnivačka prava i obaveze. Lokalna uprava je ta koja mora da sprovodi svoje odluke!\nŠto se tiče Vaše konstatacije vezane za finansijska sredstva koja dodjeljuje UEFA, zadovoljstvo mi je da, i ovoga puta, istaknem da se ona po pravilniku uplaćuju Fudbalskom savezu Crne Gore, i da je naš Savez, na čelu sa Dejanom Savićevićem, uložio značajna sredstva u izgradnju fudbalske infrastrukture u Beranama, što je poznato svima, pa i Vama, a ubijeđen sam da je to na opšte zadovoljstvo i sportske javnosti i svih naših sugrađana. Fudbalski savez Crne Gore neće stati samo na ovome.\nU svom obraćanju pozvali ste i državno tužilaštvo da ispita poslovanje FK “Berane”, čime potvrđujete da je osnivanje Kluba bilo po zakonu. Ja se pridružujem Vašem zahtjevu i pozivam lokalne i državne institucije da se odazovu tom pozivu i do kraja preispitaju poslovanje FK “Berane”, kako za period do 2014. godine, tako i od tada do danas, kada je Opština preuzela Klub i vršila imenovanje dva rukovodstva Kluba.\nGospodine sekretare, još jednom Vas pozivam, iako znam da ste skoro imenovani na tu funkciju, da svi, shodno svojim mogućnostima i funkcijama, stanemo iza FK “Berane” i time učinimo Klub dostojan svoje istorije, zaključuje se u saopštenju Vojislava Došljaka.\nFudbalski savez Sjeverne regije upriličio prijem za Nikoletu Obradović i Milutina Steševića\nVojislavu Došljaku novi mandat za predsjednika Sjeverne fudbalske regije


Naslovna / Vesti / Društvo / Sto miliona evra stare štednje nije podignuto\nU obveznice je pretvoreno ukupno 3,7 milijardi evra. Trećina ove sume unovčena je ranije, preko berze i na šalterima banaka koje su takođe otkupljivale obveznice, ali po još nižoj ceni od berzanske. Vlasnici preostalog iznosa štednje čekali su kraj maja svake godine. Međutim, kako je za “Novosti” potvrđeno u Narodnoj banci Srbije, oko 100 miliona evra nikada nije podignuto.\nREKORDNA 2007.– Najveće učešće obveznica stare devizne štednje u ukupnom trgovanju na Berzi zabeleženo je 2015. godine, kada su ove hartije u ukupnom prometu učestvovale sa 23,73 odsto – rečeno je, za “Novosti”, u Beogradskoj berzi.\nPredhodno Ministar turizma Rasim Ljajić na štandu Merkura\nSledeće EKSKLUZIVNO Lena Danam: Tramp nam je oduzeo nadu\nLeto nas je ove godine zateklo nespremne. Nakon dugog perioda zime i hladnih prolećnih dana, …


Pooštrene mere: Maske u Srbiji obavezne i na otvorenom - Bebac.com\nPooštrene mere: Maske u Srbiji obavezne i na otvorenom\nSvi uslužni objekti moraju da imaju odgovorno lice koje će striktno sprovoditi preventivne mere\nKrizni štab za suzbijanje epidemije koronavirusa u Srbiji uveo je obavezno nošenje maski i na otvorenim prostorima, saopštila je dr Darija Kisić Tepavčević nakon sednice Kriznog štaba koja je jutros održana u Beogradu.\nOsim obaveznog nošenja maske na otvorenom, Krizni štab je doneo odluku koja se odnosi na lokalne samouprave, a prema kojoj one treba da zabrane okupljanja više od 30 osoba, tj. da ne dozvoljavaju okupljanje više od 30 ljudi na jednom mestu.\n— Nalazimo se u periodu kada se respiratnorne infekcije najlakše šire, što važi i za koronavirus. Ograničenje okupljanja je bilo do 30, ali bilo je primera praktično u svim gradovima da su bila organizovana različita slavlja i okupljanja. Od danas važi zabrana lokalnim samoupravama da dozvoljavaju takvu vrstu okupljanja. Sledeće bitno je da maske treba da nosimo svi stalno, i u svakoj prilici, uključujući i otvorene prostore — istakla je dr Darija Kisić Tepavčević, napominjuću da je situacija u Srbiji povoljnija nego u drugim evropskim zemljama, ali da to ne treba da nas teši, jer broj obolelih raste.\nTakođe, ona je izjavila i da Beogradska arena od ponedeljka 19. oktobra ponovo ulazi u kovid-sistem i biće spremna za prijem pacijenata obolelih od kovida-19, kako bi se druge zdravstvene ustanove što više rasteretile i mogle da redovno pružaju svoje usluge.\n— Akcenat će ubuduće biti na privremenim bolnicama, jer ostale bolnice koje primarno nisu sa infektivnim odejenjima moraju da se sačuvaju za sve druge pacijente koji nemaju kovid — pojasnila je ona.\nRadno vreme ugostiteljskih objekata ostaje do 23 časa, u kojima je takođe obavezno nošenje maske, osim dok sedite za svojim stolom, a novina je i to što će svi uslužni objekti morati da imaju odgovorno lice koje će striktno sprovoditi sve preventivne mere.\nNema veze i onako bi uskoro nosili šal, a možda uvedu da je burka obavezna 🤣


DORMEO PROSTIRKA 70X190 ALOE VERA ORTHOCELL - Idealno.rs\nPočetna / Nameštaj / Spavaće sobe / Naddušeci / DORMEO PROSTIRKA 70X190 ALOE VERA ORTHOCELL\nPonuda prodavnice Tri-O za proizvod DORMEO PROSTIRKA 70X190 ALOE VERA ORTHOCELL. Ispravnost cene i podataka proveri na internet stranici prodavnice.\nDimenzije: 70x190 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za DORMEO PROSTIRKA 70X190 ALOE VERA ORTHOCELL i izberi najbolju. Naddušeci iz kategorije Spavaće sobe je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda DORMEO PROSTIRKA 70X190 ALOE VERA ORTHOCELL i vidi da li ti odgovara ili pogledaj druge proizvode brenda DORMEO. Opis i tehnički podaci proizvoda DORMEO PROSTIRKA 70X190 ALOE VERA ORTHOCELL se mogu razlikovati od onih u internet prodavnici u kojoj obavljaš kupovinu. DORMEO PROSTIRKA 70X190 ALOE VERA ORTHOCELL je dostupan u prodavnici Tri-O po ceni, koja je navedena pored svakog prodavca u meniju "Prodavnice".\nGarantne uslove za DORMEO PROSTIRKA 70X190 ALOE VERA ORTHOCELL proveri u prodavnici u kojoj nameravaš da obaviš kupovinu. Slika za DORMEO PROSTIRKA 70X190 ALOE VERA ORTHOCELL je simbolična, zato se pre kupovine u prodavnici uveri da je proizvod isti.


Dodatno popuštanje restriktivnih mera od 27. aprila - Sirmiuminfo\nBeograd – Na sednici Vlade Republike Srbije odlučeno je o dodatnom popuštanju mera donetih u cilju prevencije širenja zarazne bolesti Kovid-19, u skladu sa trenutnom epidemiološkom situacijom.\nOd ponedeljka, 27. aprila, dozvoljen je rad pijacama u zatvorenom prostoru, frizerskim i kozmetičkim salonima, salonima za negu lepote, kao i fitnes-centrima i teretanama.\nSvi objekti moraju obavljati svoje delatnosti uz korišćenje zaštitne opreme (maske, rukavice, dezinfekciona sredstva). Pojedini objekti, poput teretana i fitnes-centara, usled prirode delatnosti, moraju dodatno pojačati dezinfekciju prostora i posebnim protokolima urediti način rada, vodeći računa o socijalnoj distanci i broju ljudi unutar objekta.\nZabrana kretanja traje sve do ponedeljka u 5 sati ujutru.\nPenzioneri će moći i u nedelju, od 18 sati do 1 sat ujutru, da iskoriste svojih pola sata za šetnju, na udaljenosti ne većoj od 600 metara od mesta stanovanja. Od ponedeljka, 27. aprila, penzioneri će moći da odlaze u šetnju u trajanju od jednog sata.


Grci besno napustili ceremoniju zbog Erdoganovih provokacija: SKANDAL NA OTVARANJU GASOVODA! - VIDEO | Vestinet.rs\nPočetna TEMA DANA\tGrci besno napustili ceremoniju zbog Erdoganovih provokacija: SKANDAL NA OTVARANJU GASOVODA! – VIDEO\nGrci besno napustili ceremoniju zbog Erdoganovih provokacija: SKANDAL NA OTVARANJU GASOVODA! – VIDEO\nGrčka delegacija na čelu sa zamenikom ministra energetike i životne sredine Dimitrisom Ikonomuom, napustila je ceremoniju otvaranja Transanadolijskog gasovoda (TANAP) u znak protesta zbog „provokativnih izjava“ turskog predsednika Redžepa Tajipa Erdogana.\nErdogan je na ceremoniji u Edirnu rekao da Turska neće prekinuti istraživanje i bušenje na obali Kipra i kiparske isključivo ekonomske zone.\nPrema njegovim rečima, na Sredozemnom moru se povređuju prava kiparskih Turaka na posedovanje energenata u šelfu Kipra.\n„Ankara deluje u okviru međunarodnog prava i sada nikakvi povici neće naterati Tursku da odatle povuče brodove koji se tamo bave ispitivanjem“, rekao je.\nIkonomu je saopštio da je sa delegacijom napustio ceremoniju minut nakon provokativne izjave.\nOn je objasnio da je smatrao da će takve Erdoganove izjave biti moguće i da je bio spreman za njih.\n„Otišao sam kao predstavnik Vlade Grčke zbog vrlo konkretne teme: gasovod TANAP će biti povezan sa Transjadranskim gasovodom (TAP).\nZbog toga smo imali razloga da prisustvujemo otvaranju.\nOd trenutka kada je gospodin Erdogan počeo da govori o problemima koji nisu povezani sa otvaranjem gasovoda i na provokativan način o Grčkoj, smatrao sam očiglednim da treba da odem“, istakao je Ikonomu.\nPrema njegovim rečima, Turci su ga pitali u čemu je problem i on je objasnio da nakon Erdoganove izjave ne može da ostane, pa zato i odlazi.\nKasnije je Ministarstvo spoljnih poslova Grčke osudilo Erdoganovu izjavu, nazvavši ga „glavnim prekršiteljem međunarodnog prava u regionu“.\nAtina je optužila Tursku da podriva stabilnost i ne poštuje interese svih naroda u regionu, kao i da pokazuje potpuni prezir prema principima dobrosusedstva.\n„Za žaljenje je što predsednik Turske odlučio da projekt miroljubive saradnje pretvori u demonstraciju vojne retorike i prezir prema međunarodnoj legitimnosti“, istaklo je Ministarstvo i napomenulo da je Ikonomuovo napuštanje cerenominije bilo prirodna posledica.\nJužni gasni koridor dug 3.500 kilometara će omogućiti isporuku gasa u Evropu sa šelfa Kaspijskog mora. Sastavni delovi koridora su Južnokavkaski gasovod, TANAP i TAP.\nProjekat TANAP predviđa transport gasa sa azerbejdžanskog nalazišta „Šah Deniz“ preko Gruzije u Tursku, a nakon izgradnje TAP-a 2020. godine – u zemlje Južne Evrope.\n(TANAP)ceremonijaDimitris IkonomuotvaranjaRedžep Tajip ErdoganTransanadolijski gasovod\nANGELA MERKEL SE POPELA ZA GOVORNICU NA SVE ČETIRI… „Nisam videla stepenice, sledeći put ću ih iskoristiti!“ – VIDEO\nNOVA STUDIJA – Imunoterapija nudi nadu muškarcima koji boluju od raka prostate!


Predsednik MZ Dolovo o incidentu ispred pekare: Bilo je napeto, pokušao sam da smirim situaciju -\n21. marta 2019.01364\nPredsednik MZ Dolovo Dragoslav Gligorijev izjavio je da je u pitanju spontano okupljanje i da je on odmah nakon saznanja da su se građani okupili ispred pekare došao na lice mesta, kako bi sa njima razgovarao i smirio situaciju, koja je u pojedinim trenucima bila izuzetno napeta.\nRazgovarao sam sa građanima, pokušavao da smirim napetu situaciju zamolivši da puste nadležne organe da rade svoj posao u vezi celog slučaja, naveo je on za portal Republika.\nPrema njegovim rečima, građani, uprkos tome što su bili krajnje izrevoltirani provokacijama od strane vlasnika pekare, pokazali su suzdržanost i nereagovanje na dodatne provokacije.\nGligorijev ističe da je ubzo na lice mesta stigla i policija.\nNa kraju su okupljeni građani predali peticiju predsedniku Mesne zajednice, u kojoj traže zatvaranje pekare Dva goluba u Dolovu, zbog nacionalističkih objava na društvenim mrežama koje simbolizuju dvoglavog Albanskog orla i poziranje vlasnika sa vatrenin oružjem, što smatraju direktnim pretnjama, uz molbu da je on dalje prosledi nadležnim državnim institucijama, ističe Gligorijev.\nGligorijev dodaje da su vlasnici poreklom iz Prizrena u Dolovu otvorili pekaru 2015. godine, da u ovom mestu ne žive i nisu u nekoj bliskoj komunikaciji sa lokalnim stanovništvom.\nAli i naglašava da ovakva provokacija do sada nije zabeležena.\nDolovo je multinacionalna sredina u kome pored srpskog naroda žive i pripadnici rumunske nacionalne manjine i drugi, uz međusobno poštovanje, slogu i toleranciju, kaže Dragoslav Gligorijev.\nRelated tags : dragoslav gligorijevincident u dolovumz dolovo\nUskoro nova ustanova socijalne zaštite na teritoriji Grada Pančeva\n2. aprila 2021.0416\nGradonačelnik osudio grafite: Zajedništvo je najviša vrednost Subotice\n27. marta 2019.0511\n5. jula 2022., 14:28


Goranović: Kada Crna Gora pristupi EU biće dostupniji povoljni izvori finasiranja i IPA grantovi | EUME\nNaslovnica Press info Press IPA Goranović: Kada Crna Gora pristupi EU biće dostupniji povoljni izvori finasiranja i...\nGoranović: Kada Crna Gora pristupi EU biće dostupniji povoljni izvori finasiranja i IPA grantovi\nPristupanje Crne Gore EU iziskuje prilagođavanje crnogorskih kompanija strogim zahtjevima evropskog tržišta, a prouzrokovaće, između ostalog, ukrupnjavanje farmi i povećanje produktivnosti rada usljed veće konkurencije, ocijenio je vlasnik Mesne industrije “Goranović, Đorđije Goranović.\n“Doći će do jačanja veze primarnog sektora i prerađivačke industrije, a biće dostupniji i povoljni izvori finasiranja, kao i grantovi IPA fondova”, rekao je Goranović za Glasnik Privredne komore (PKCG).\nGoranović smatra da ispunjavanje zahtjeva za izvoz na tržište EU ne predstavlja problem ukoliko se biznis razvija u skladu sa propisima i standardima.\n“Implementirane sisteme i standarde za bezbjednost i kvalitet hrane morate konstantno inovirati i unaprijeđivati. Uvođenje novih znanja i tehnologija, uz izuzetan kvalitet proizvoda, preduslov je da kompanija uspješno posluje, a samim tim otvara vrata zahtjevnom tržištu EU”, saopštio je Goranović.\nOn je podsjetio na ocjene i mišljenja eminentnih stručnjaka iz Evropske komisije (EK) da fabrika za preradu mesa kompanije “Goranović” i klanica sa tri linije klanja ispunjavaju sve neophodne standarde i da nemaju neusaglašenosti sa standardima EU o bezbjednosti hrane.\nGoranović je kazao i da razvoj poljoprivrede i agroindustrije ne trpi nepovoljne izvore finansiranja, zbog čega je poželjno da se investicioni projekti u tom sektoru finansiraju iz kombinovanih izvora, odnosno tako da se dio sredstava obezbijedi iz bespovratnih sredstava iz IPA fondova.\n“Povoljni izvori finansiranja su niske kamatne stope i dugi rokovi vraćanja investicionih kredita”, saopštio je Goranović.\nOn je naveo i da potencijal za saradnju crnogorskih i srpskih kompanija iz oblasti poljoprivrede i prehrambene industrije nije dovoljno iskorišćen. On smatra da u sektorima primarne poljoprivredne proizvodnje i prehrambene industrije postoji veliki prostor za saradnju, naročito ako se zna da je primarna proizvodnja ispod tržišne tražnje.\n“Saradnja se može unaprijediti otklanjanjem necarinskih barijera, problema platnog prometa i intenzivnijim povezivanjem asocijacija privrednika”, kazao je Goranović.\nOn je dodao da platni promet, koji se obavlja preko korespondentnih banaka, kao i plaćanje visokih provizija, predstavlja jedan od bitnih problema u saradnji dvije ekonomije.\n“Za proizvođače iz Crne Gore izvoz na srbijansko tržište je šansa za veći plasman. Tržište Srbije je veliko, a potrošači imaju iste ili slične navike. S druge strane, saradnja u uvozu primarnih poljoprivrednih proizvoda za potrebe prerađivačke industrije u Crnoj Gori i povezivanje kompanija koje se bave tim djelatnostima, razvojna je šansa za privrednike dvije države”, rekao je Goranović.\nOn je dodao i da su necarinske barijere, odnosno spore i djelimično neusaglašene procedure oko izvoza i uvoza robe podložne inspekcijskom nadzoru, naročito u vrijeme turističke sezone, problemi crnogorske agroindustrije.\nKada je riječ o saradnji proizvođača iz regiona, Goranović smatra da su partnerski odnosi ključ uspjeha u svakom biznisu.\n“Intenzivan rad i komunikacija asocijacija privrednika iz regiona može doprinijeti kvalitetnijem nastupu na tržištu EU. Jasno definisani propisi i njihovo poštovanje znače da, ukoliko imate jasan put i viziju razvoja, konkurencija ne može biti barijera u biznisu, već samo motiv da budete još uspješniji”, saopštio je Goranović.


Nelson izrazio zadovoljstvo izborom novog predsjednika i potpredsjednica VSTV\nTokom sastanka ambasador Nelson je izrazio zadovoljstvo izborom novog predsjednika i potpredsjednica VSTV-a BiH izražavajući želju da novo rukovodstvo svojim radom omogući efikasno funkcioniranje pravosuđa u Bosni i Hercegovini\nPredsjednik Visokog sudskog i tužilačkog vijeća Bosne i Hercegovine (VSTV BiH/Vijeće) Halil Lagumdžija i potpredsjednice VSTV-a BiH Sanela Gorušanović-Butigan i Biljana Simeunović imali su danas on-line sastanak s ambasadorom Sjedinjenih Američkih Država u Bosni i Hercegovini Erikom Nelsonom.\nTokom sastanka ambasador Nelson je izrazio zadovoljstvo izborom novog predsjednika i potpredsjednica VSTV-a BiH izražavajući želju da novo rukovodstvo svojim radom omogući efikasno funkcioniranje pravosuđa u Bosni i Hercegovini, saopćeno je.\nAmbasador se osvrnuo na krizu povjerenja javnosti u instituciji naglašavajući potrebu da sve aktivnosti VSTV-a BiH trebaju biti provedene u skladu s najvećim standardima integriteta.\nTakođer je istakao punu podršku Ambasade Sjedinjenih Američkih Država u BiH zagovaranju reformi u oblasti pravosudnog sistema.\nPredsjednik Lagumdžija se zahvalio na dosadašnjoj podršci Sjedinjenih Američkih Država pravosuđu Bosne i Hercegovine.\nU uvodnom izlaganju predsjednik je upoznao ambasadora s ključnim pravcima djelovanja VSTV-a BiH u narednom periodu uz osvrt na dosadašnje rezultate ostvarene u cilju unapređenja sistema.\nPoseban akcenat je stavio na pitanje integriteta kroz osnivanje Odjela za integritet te pitanje kvaliteta kroz osnivanje dva odjela unutar Sekretarijata VSTV-a BiH kojim bi se trebao unaprijediti i ovaj aspekt pravosudnog sistema. Predsjednik se takođe obavezao na proaktivni rad i pristup Vijeća svim pitanjima bitnim za funkcioniranje pravosuđa.\nPotpredsjednica Simeunović je upoznala ambasadora s tokom revizije Zakona o VSTV-u BiH naglašavajući potrebu za hitnim izmjenama i dopunama ovog Zakona u dijelu u kojem su potrebne ključne reforme sistema. Ona je također govorila o potrebi bolje saradnje tužilaca i policijskih agencija kako bi se slučajevi organiziranog kriminala i korupcije mogli efikasnije procesuirati.\nPotpredsjednica Butigan-Gorušanović je upoznala ambasadora Nelsona s Reformskim programom VSTV-a BiH koji je preliminarno usvojen na prošloj sjednici Vijeća i koji će konačno biti usvojen u aprilu ove godine, nakon što predstavnici pravosudne zajednice dostave svoje komentare i sugestije.\nOna je također naglasila potrebu za žurnim aktivnostima i reformama u cilju vraćanja povjerenja javnosti u instituciju i pravosudni sistem, ističući nadu da ovaj saziv VSTV-a BiH ima snagu, znanje i kapacitete kako bi napravo ključne korake za povratak povjerenja u pravosudni sistem, saopćeno je.\nAmbasador Nelson poslao oproštajnu poruku bh. građanima: Ova zemlja ima ogromni potencijal\nNelson: Ključ za borbu protiv korupcije su optužnice, a to nažalost ne vidimo\nEric Nelson: Najjače oružje protiv korupcije je glasačka kutija


Pokrenuta “Kuhinja solidarnosti NS” – CK13\n“Kuhinja solidarnosti NS” pokrenuta je zajedničkim snagama Združene akcije Krov nad glavom Novi Sad, Omladinskog centra CK13 i aktivista koji na volonterskoj bazi kuvaju hranu kojom se pomaže najugroženijim delovima stanovništva u našem gradu.\nFormiranje ovakve inicijative vidimo kao udruživanje prirodnih saveznika sa zajedničkim ciljem. Kuva se u Otvorenoj kuhinji CK13, koja već skoro deset godina funkcioniše na principima solidarnosti i samoorganizovanja, a obroke ugroženima distribuiraju aktivisti i aktivistkinje Krov nad glavom.\nPrve porodice kojima smo nosili hranu bile su one koje su se javile na stranici Združene akcije tokom vanrednog stanja tražeći pomoć u vidu hrane i higijene. Ohrabrujemo sve kojima je ovakva pomoć potrebna, a do kojih ovaj poziv dođe, da nam se slobodno jave. Takođe, svi vi koji želite da se priključite akciji možete poslati poruku na fejsbuk stranicu Crne kuće, bilo da želite da se priključe kuhinjskom timu, donirate namirnice ili pomognete na neki drugi način. Ukoliko želite da se uključite u distribuiranje obroka, ili ako znate ljude kojima je hrana potrebna, pišite na stranicu ZA Krov nad glavom Novi Sad.\nPlaniramo i proširenje aktivnosti, ali to je direktno uslovljeno vašim donacijama i brojem volontera/ki koji učestvuju u različitim segmentima ove akcije. Na taj način ćemo moći da se rotiramo i u kuvanju, nabavci namirnica i distribuciji hrane. Naš cilj je da ova akcija bude održiva na duže staze i da postane sastavni deo života ovog grada.\nRačun za vaše dinarske donacije:\nPrimalac: Udruženje građana “Omladinski centar CK13”\nck13 Krov nad glavom Kuhinja solidarnosti Niko gladan novi sad


Back TURIZAM SEOSKI TURIZAM Seoski i eko turizam\nsreda, 09 mart 2011 13:38\nSvet se sve više okreće zdravom životu i provođenju odmora u čistim, nezagađenim sredinama, sa zdravom hranom i svežim vazduhom. Svetska turistička organizacija procenjuje da je udeo ovakvih eko-turista u ukupnim turističkim putovanjima između dva i četiri odsto. Ne postoji precizan podatak koliki je taj udeo kod nas, ali se sa sigurnošću može reći da je značajno manji. Razlozi se, pre svega, mogu tražiti u nedovoljnoj motivisanosti, dobrim delom i neupućenosti, potencijalnih stvaralaca ovog turističkog proizvoda, ali i zbog nezainteresovanosti turističkih agencija, prvenstveno zbog male zarade na ovim aranžmanima.\nVeliki deo Srbije ima odličnu osnovu za ravoj eko turizma – očuvanu netaknutu prirodnu sredinu - pet nacionalnih parkova, deset ramsarskih područja, rezervat biosfere, više od sto rezervata i dvadeset parkova prirode, oko 500 spomenika prirode... Ne zna se da li su lepše živopisne šume i proplanci Šumadije, Perućca ili Fruške gore , “tepih” livade Tare ili Zlatibora ili zemlja u Belom blatu kraj Zrenjanina, kojom sve više turista želi da hoda bos, obale Dunava, Tise, Drine, Tare ili njihove vode, bogate ribom. Bogatstvo Srbije predstavlja i više od 200 biljnih i 400 životinjskih vrsta koje su označene kao prirodne retkosti. Uz tradiciju, folklor, istorijsko nasleđe, srpsko selo pruža mogućnost posetiocima da tokom cele godine imaju raznolike i jedinstvene sadržaje.\nMnoga područja u Srbiji su već stekla zavidnu reputaciju eko turističke destinacije. Usvajanje koncepta održivog razvoja i upravljanja eko turizmom, uz korišćenje iskustava drugih zemalja, može doprineti odgovarajućem pozicioniranju Srbije kao eko turističke destinacije na međunarodnom turističkom tržištu. To bi trebalo da doprinese razvoju eko turizma i da istovremeno obezbedi veći priliv stranih turista i deviza.\nZa razvoj seoskog turizma u Srbiji, od izuzetnog značaja je činjenica da je kvalitet po-ljoprivrednih proizvoda na najvišem nivou i da su srpski proizvodi izuzetno cenjeni u sve-tu. Procenjuje se da se na 4,1 miliona hektara obradivih poljoprivrednih površina godišnje proizvede oko15 miliona tona agrarnih proizvoda u vrednosti od 5,5 milijardi dolara. Uz to navedimo i podatak da čak tri četvrtine njene teritorije čine prostranstva na kojima živi približno polovina stanovništva.\nStručnjaci smatraju da se proizvodnja hrane najefikasnije može valorizovati u turizmu Srbije, jer se širom zemlje godišnje održi 2.000 različitih manifestacija. Mnoge od njih su stekle međunarodnu reputaciju, pa najbrže moge da privuku veliki broj turista iz sveta, željnih zabave i uživanja u srpskim specijalitetima. Takođe se, kroz srpske specijalitete, odnosno hranu, brzo može steći afirmacija i dobra reputacija u velikim svetskim gradovi-ma, ponajpre tamo gde žive ljudi poreklom sa ovih područja, a takvih je, prema nekim procenama više od četiri miliona. Samo u Austriji ima 200.000 Srba, od čega u Beču čak 120.000. Mudar potez bi bio otvaranje “Srpske kuće” u svakom većem (za početak) evropskom gradu. Bio bi to istovremeno i povratak Srbije sa svojim proizvodima u svet, a svakako najveći kupci će biti naši ljudi, koji bi kupujući srpske proizvode štitili sebe i svoj identitet. Verujem da bi i stranci, koji su inače, listom, oduševljeni srpskom hranom, bili redovni kupci naših proizvoda, a time bi se otvorila mogućnost za dalju saradnju, prodaju i unapređenje srpske poljoprivrede. Naravno i seoskog turizma, koji je danas u Srbiji u ekspanziji.\nUz zdravu hranu veliki aduti seoskog turizma su sve popularniji mauntibajking, planinarenje, pešačenje, rafting, avanturski turizam, posmatranje ptica, sakupljanje lekovitig bilja… Pretpostavljam da bi obogaćivanjem seoske turističke ponude i devizni priliv od stranih turista drastično preskočio cifru od milijardu dolara, koliki je prihod lane bio od stranih turista.\nDa bi se to ostvarilo, neophodno je promeniti situaciju na terenu, koja je dosta nepovoljna. Sela ubrzano stare i nestaju, jer mladi ljudi odlaze u grad gde imaju bolje uslove za život. Uz to bavljenje turizmom na selu zahteva pozamašna ulaganja, koje osiromašeni seljak sebi ne može da priušti, kako bi sredio domaćinstvo i imao uslove za rad… Naravno, ovo su samo neke od činjenica koje nam ne idu u prilog, ali i mnogo toga što je izvesno i moguće. Sigurno je da je seoski turizam višestruko značajni deo turističke ponude, koji podiže kulturni sadržaj na našim prostorima i daje mogućnost za obrazovanje seoske dece, a gradskoj deci priliku da upoznaju neke zaboravljene vrednosti, srpske tradicije i predivnu prirodu.


Karla Del Ponte "konsternirana " odlukom sudija Haškog tribunala\nOdluka sudija Haškog tribunala da Ramušu Haradinaju, optuženom za zločine nad kosovskim Srbima, dozvole da se javno bavi politikom dok je na slobodi do početka sudjenja izazvala je neuobičajeno oštru reakciju haškog Tužilaštva. Glavna tužiteljka Karla Del Ponte "konsternirana je" tom odlukom i uložiće žalbu, izjavila je njena predstavnica Florans Artman.\n"Ne možemo da prihvatimo tu odluku, jer predstavlja primenu dvostrukog aršina, zato što ima i drugih politčara optuženih za ratne zločine kod kojih se pitanje istupa u javnosti nije ni postavljalo. Tužiteljka je konsternirana odlukom i tražiće dozvolu da uloži žalbu", rekla je Artmanova.\nOna je podsetila da se Tužilaštvo protivilo i samom puštanju na slobodu Haradinaja do početka sudjenja, kao i tome da mu se dozvole javni politički nastupi. Jedan od zapovednika OVK i bivši premijer Kosova, Haradinaj je prvi optuženi kome je Tribunal odobrio bavljenje politikom dok na slobodi čeka na sudjenje. Sudije su uvažile ocenu UNMIK-a da bi to dobro uticalo da razvoj situacije na Kosovu.\nTakvoj odluci delimično se usprotivio predsedavajući sudija Karmel Adjijus iz čijeg izdvojenog mišljenja proizlazi da odlukom nije isključena ni mogućnost da se Haradinaj na neki način angažuje u pregovorima o budućem statusu Kosova.\nSudija Adjijus je upozorio da će to verovatno na Kosovu i u Srbiji "stvoriti utisak, ako ne i uverenje, da Haradinaj, iako je optužen, ponovo postavlja ključni politički\nlider na Kosovu".\nReagovanje Beograda na odluku sudija Haškog tribunala\nV.Ilić:Tražićemo za Srbe isto pravo kao za Haradinaja.\nMinistar za kapitalne investicije Velimir Ilić izjavio je da che Vlada Srbije tražiti od Haškog tribunala da se optuženima iz Srbije koji su na privremenoij slobodi dozvoli politčko delovanje, kao što je dozvoljeno Ramušu Haradinaju. Ilić je odluku suda označio kao presedan u pravosudju.\n"Ne može neko ko je optužen i ko čeka sudjenje aktivno da učestvuje u politici", rekao je Ilić novinarima u republičkom parlamentu i dodao da bi voleo da čuje medijski nastup Hardinaja i to šta bi mogao da ponudi bilo kome, a naročito svojim biračima.\nIlić je rekao da će Vlada Srbije sigurno reagovati na tu odluku i tražiti da se to dozvoli i haškim optuženicima iz Srbije. To će, kako je naveo, izazvati opšti haos "jer razumete da ljudi sad krenu u kampanju i pričaju umesto da čekaju sudjenje i pripremaju odbranu i dokažu ili negiraju optužnicu".\nDS: Loša odluka Haškog tribunala\nPotpredsednik Demokratske stranke Dušan Petrović ocenio je da "nije dobra" odluka Haškog tribunala da se Ramušu Haradnaju omogući da se na privremenoj slobodi bavi politikom.\n"Veoma je loše da bilo ko za koga postoji osnovana sumnja da je počinio ratne zločine i protiv koga postoji optužnica dobije odobrenje od suda da se bavi politikom", rekao je Petrović.\nOcenjujući da su, u suštini, sve to politički procesi pred Haškim tribunalom, Petrović je rekao da je zbog loše politike desetine hiljada ljudi izgubilo živote, a stotine hiljada ljudi ostalo bez svojih kuća.\n"Zato je veoma loše da bilo ko ko je optužen od strane Haškog tribunala da je učestovao u donošenju odluka i sprovodjenju politike i za koga postoji osnovana sumnja da je počinio ratni zločin, pa čak i krivično delo genocida, ima priliku da se bavi politikom pre nego što na sudu bude utvrdjeno da nije kriv", kazao je Petrović.\nDimitrijević: Nadam se da će Tribunal promeniti odluku\nStručnjak za medjunarodno pravo Vojin Dimitrijević izrazio je nadu da će Haški tribunal izmeniti odluku kojom je Ramušu Haradinaju, optuženom za zločine nad Srbima, omogućeno da politički deluje na Kosovu dok čeka na početak sudjenja.\n"Nadam se da će Tužilaštvo (Tribunala) uložiti žalbu i da će odluka biti izmenjena. Njome se, bez obzira, na ličnost samog Haradinaja, šalje vrlo loša poruka našoj javnosti, javnosti na Kosovu i svima koji prate rad Haškog tribunala", rekao je Dimitrijević.\n"S jedne strane kritikuje se ponašanje Vlade Srbije i velikog dela javnosti u Srbiji koji optužene pred Haškim tribunalom prate u Hag kao heroje, a veruje se na reč Jesena Petersena, koji postupa isto tako i koji je za Haradinaja već rekao da je njegov dobar saradnik", rekao je Dimitrijević.\nPrema njegovim rečima, jedno je nagovoriti nekoga da ide u Hag i izloži se postupku pred tim sudom, a drugo obmanjivati javno mnjenje da se ljudi u Hagu optužuju samo zato što su patrioti, svejedno da li srpski ili albanski.\n"Time se još jednom ukazuje na jedan veliki problem medjunarodnih tribunala uopšte, a posebno Haškog tribunala, koji malo vode računa o utisku koji stvaraju u javnosti i o publici kojoj se u prvom redu obraćaju, a to su ljudi iz bivše Jugoslavije", rekao je Dimitrijević.\nDimitrijević je izrazio uverenje da odluka suda o Haradinaju neće uticati na nameru srpskih vlasti da reše problem Ratka Mladića.\n"Mislim da su Mladić, Karadžić i Gotovina drugi red veličina - oni su postali simboli. O njima ne odlučuje sud, već velike države koje uslovljavaju učlanjenje SCG u evroatlantske institucije", rekao je Dimitrijević.


Vučić kroji Vladu po željama Brisela, Moskve i Vašingtona - NOVA portal\nVučić kroji Vladu po željama Brisela, Moskve i Vašingtona\nPolitika Autor:Jelena Jelovac25. sep. 202008:09 > 10:3912 komentara\nObjašnjavajući zašto u Srbiji još nije formirana vlada, premijerka Srbije Ana Brnabić je rekla da „predsednik Aleksandar Vučić mora ozbiljno da razmisli da li će menjati resore, da li će ići u tom smislu novi Zakon o ministarstvima, ko će vodiiti te resore, kakav će sve to singal svim našim partnerima“.\n„U našem je interesu da što više blisko sarađu Evropska unija (EU) i Amerika i da ne postoje trgovinski ratovi između EU i Kine, Rusije, da situacija bude što mirnija i stabilnija jer to nama olakšava ekonomski razvoj“, rekla je Brnabić, a zatim dodala:\n„Glupost je što se meri svaki dan kada će vlada biti formirana, jer i sad radi tehnička vlada. Možete da brzate u formiranju vlade a možete ovako kao što mi radimo, u interesu naroda“.\n„Trebaju nam skupština i vlada, a ne poglavica ili roditelj“\n„Problem je to što mi nemamo ni tehničku vladu, koju Brnabić spominje, jer su sami izbori bili nelegalni i nelegitimni. Tako se i ona lažno predstavlja kao premijerka, a i mi koji sad o njoj pričamo kao o premijerki činimo krivično delo, jer je to lažno predstavljanje“, kaže Milivojević.\n„Naravno da postoji uticaj drugih država na sastav vlade u Srbiji. Sve vlade do sada formirali su Brisel, Berlin, Vašington i Moskva i to smo mogli i da vidimo u sastavima vlade. Svaki put pred izbore Vučić ima sastanke sa stranim zvaničnicima, svaki put kaže i da neće trpeti ničije instrukcije u vezi izbora ministara i onda n akraju imamo u vladi upravo te ljude, oko čijih se imena spekulisalo, favoriti određenih centara moći“, objašnjava Milivojević.\n“ Apsolutno je evidentan značajniji pokušaj da se Srbija veže za EU i SAD u poslednjih mesec dana i da se od Srbije očekuje modifikovanje spoljnopolitičkog kursa, koje nemamo u potpunosti, već jedno blago okretanje ka zapadu. Svaka od tih država ima očekivanja od Srbije u smislu sopstvenog pozicioniranja, ali ja zaista ne znam da li to sada postoji, kad je reč o sastavu vlade. U svakom slučaju unutrašnji procesi moraju da idu bez obzira na spoljnopolitičke aktivnosti „, zaključuje Đukanović.\nAleksandar VučićAna BrnabićCvijetin MilivojevićDragan ĐukanovićpritisciVlada Srbije


Enfild spreman, navijači u nedelju na Kopu - Sportklub\nPremier League Autor:Marko Vlahović2. dec. 202016:12 > 16:55\nLiverpul će u nedelju uveče ugostiti Vulverhempton u 11. kolu Premijer lige, a biće to prvi meč na "Enfildu" na kome će biti navijača od početka pandemije virusa korona.\nU Liverpulu će, posle završetka karantina koji je na snazi u celoj Velikoj Britaniji, biti dozvoljeno da na događajima na otvorenom prisustvuje do 2000 ljudi. Tako će prvi meč koji će se igrati pred publikom na „Enfild“ biti duel 11. kola Premijer lige sa Vulvsima.\nKlub je odlučio da karte za utakmicu 6. decembra dodeli žrebom, a oni koji su imali sreće će moći da ih kupe do četvrtka. Liverpul će 1500 navijača smestiti na glavnu tribinu kao i na popularni Kop. Na glavnoj tribini će biti i navijači koji su u kolicima uz svoje lične asistente.\nLiverpul je objavio i da sa Kopa sklanja sve banere koji su krasili tu tribinu dok navijači nisu mogli sa nje da gledaju voljeni Liverpul.\nPoslednji put naviači su bili na Enfildu u martu kada je Atletiko dobio Redse 3:2 u Ligi šampiona. Taj meč je po mnogima bio „biološka bomba“ koji je kasnije učinio da baš Liverpul bude jedno od najvećih žarišta koronavirusa u Britaniji\nAnfieldLiverpool FCWolverhampton Wanderers\n"Više ja nedostajem Liverpulu nego Liverpul meni"\nKavani, pa Pogba – Junajtedov preokret za čelo tabele\nSiti (kratko) na prvom mestu!\nKoja je najbolja pozicija za Alkantaru u Liverpulu?


Krunić je podsetio da je bilo najava da će prvi avioni u Trebinje sleteti već ove godine, piše Srpskainfo.\nĆorić je odgovorio da ne bi tumačio ove navode jer postupak gradnje nije stvar koja može da se uradi za godinu dana.\nNEMA SUMNJE Predsednica RS poručila da će projekat aerodroma Trebinje biti realizovan\n– Mi smo na zajedničkom sastanku vlada RS i Srbije definisali dva strateška projekta. Jedan od njih je aerodrom, a drugi je auto – put Banjaluka – Beograd. Po pitanju gradnje aerodroma, gradi se projektno – tehnička dokumentacija, JP „Aerodromi Srbije“ su raspisali javni poziv, izabran je najpovoljniji ponuđač. Nakon završetka dokumentacije idemo u proces elsproprijacije zemljišta, sredstva su delimično obezbeđena od strane Vlade Srbije. Kada možemo doći u situaciju da započnemo radove, ja to u ovom trenutku ne mogu reći jer to ne zavisi od procene ili želje i volje bilo koga, već zavisi upravo od ovih preduslova. Ja se nadam da ćemo do kraja ove godine krenuti bar sa pripremnim radovima na izgradnji aerodroma u Trebinju – rekao je Ćorić na Aktuelnom času, na sednici Narodne skupštine.


Pomoćnici ruskog i američkog predsednika razgovarali na temu bezbednosnih garancija\nUživo: Velika borba Medvedeva i Ože-Alijasima u četvrtom setu\nAmerika spremna za dijalog sa Rusijom\nPomoćnik predsednika Rusije Jurij Ušakov i pomoćnik američkog predsednika Džejk Salivan su u telefonskom razgovoru razmotrili predloge Rusije o bezbednosnim garancijama, saopštila je pres služba Bele kuće.\nU izveštaju se navodi da je Salivan ukazao da su SAD spremne da učestvuju u diplomatskim naporima po više kanala, uključujući i bilateralne kontakte Saveta Rusija-NATO i OEBS.Kako je ranije saopštio portparol Kremlja Dmitrij Peskov, Ušakov i Salivan su nastavili da razgovaraju o poznatim ruskim predlozima koji su izloženi u dva nacrta dokumenata koji su ranije predati Americi. On je primetio da su razgovori imali „poslovni i pragmatičan karakter“, a pomoćnici predsednika su se dogovorili da će nastaviti kontakt.Portparol Stejt departmenta Ned Prajs je izjavio, sa svoje strane, da ruski predlozi nisu razvejali zabrinutost Vašingtona.Podsetimo, 17. decembra je rusko Ministarstvo spoljnih poslova objavilo dokument koji je zvanična Moskva poslala NATO-u po pitanju garancija bezbednosti o kojima je nedavno govorio predsednik Ruske Federacije Vladimir Putin, a koji se pre svega tiču širenja vojnog prisustva Alijanse zapadnim granicama Rusije.Ranije je saopšteno da je Ušakov rekao Salivanu da je Moskva spremna da ubrzo počne pregovore o tim dokumentima. Rusiju će na konsultacijama predstavljati zamenik ministra spoljnih poslova Rusije Sergej Rjabkov.\nsvet, rusija, bezbednost, jurij ušakov, sad, džejk salivan, rusija – politika, svet – politika, bela kuća\n© REUTERS / CHERISS MAYBela kuća u Vašingtonu\nU izveštaju se navodi da je Salivan ukazao da su SAD spremne da učestvuju u diplomatskim naporima po više kanala, uključujući i bilateralne kontakte Saveta Rusija-NATO i OEBS.\n„Džejk Salivan je jasno stavio do znanja da bi svaki dijalog trebalo da bude zasnovan na uzajamnim principima, uzimajući u obzir i našu zabrinutost zbog akcija Rusije, kao i da bude zasnovan na koordinaciji sa našim evropskim saveznicima i partnerima. On je napomenuo da se značajan napredak može dogoditi samo u uslovima deeskalacije, a ne eskalacije“, podvlači se u izjavi Bele kuće.\nKako je ranije saopštio portparol Kremlja Dmitrij Peskov, Ušakov i Salivan su nastavili da razgovaraju o poznatim ruskim predlozima koji su izloženi u dva nacrta dokumenata koji su ranije predati Americi. On je primetio da su razgovori imali „poslovni i pragmatičan karakter“, a pomoćnici predsednika su se dogovorili da će nastaviti kontakt.\nPortparol Stejt departmenta Ned Prajs je izjavio, sa svoje strane, da ruski predlozi nisu razvejali zabrinutost Vašingtona.\nPodsetimo, 17. decembra je rusko Ministarstvo spoljnih poslova objavilo dokument koji je zvanična Moskva poslala NATO-u po pitanju garancija bezbednosti o kojima je nedavno govorio predsednik Ruske Federacije Vladimir Putin, a koji se pre svega tiču širenja vojnog prisustva Alijanse zapadnim granicama Rusije.\nRanije je saopšteno da je Ušakov rekao Salivanu da je Moskva spremna da ubrzo počne pregovore o tim dokumentima. Rusiju će na konsultacijama predstavljati zamenik ministra spoljnih poslova Rusije Sergej Rjabkov.\nMoskva: Ne spekulišemo predlozima o bezbednosnim garancijama\n20 Decembar 2021, 12:13


"Orlovi" su vicešampioni sveta i Olimpijskih igara, a na šampionatu Evrope 2017. igraće u D grupu, u Turskoj zajedno sa domaćom selekcijom, Rusijom, Belgijom, Letonijom i Velikom Britanijom.\n- Žreb grupa je samo jedan od detalja, koji ne odlučuje mnogo toga. Mi takmičenje na Evropskom prvenstvu sagledavamo u celini, jer se naši potencijalni protivnici nalaze u svim grupama. Imamo zacrtan put i znamo šta nas čeka. Treba se dobro pripremiti za takmičenje, odigrati dobro od početka i zauzeti što bolju poziciju pred eliminacione utakmice, jer dobro znamo da su ukrštanja često veoma važan faktor kada je u pitanju put do same završnice - rekao je Đorđević za sajt KSS.\nŽREB Saletovi “orlovi” idu u Tursku, u D grupi Evrobasketa igraće i sa Rusijom!


Sportske.net - Crna Gora - Sa Brnovićem na EURO 2016!\nCrna Gora - Sa Brnovićem na EURO 2016!\nI pored neostvarenog sna o plasmanu na Svetsko prvenstvo u Brazilu, čelnici FS Crne Gore nisu želeli da traže novog selektora za naredni kvalifikacioni ciklus. Sa Brankom Brnovićem produžen ugovor na još dve godine.\nReprezentacija Crne Gore ući će i u pohod ka Evropskom prvenstvu u Francuskoj sa Brankom Brnovićem na selektorskoj klupi.\nKako prenose crnogorski mediji, Izvršni odbor Fudbalskog saveza Crne Gore produžio je ugovor aktuelnom selektoru do 2016. godine, a drugih kandidata nije ni bilo za tu poziciju.\nPosle ovako dobijenog poverenja, Branko Brnović ima dosta razloga za zadovoljstvo, ali i motiva da učini ono što mu sa ''Sokolovima'' nije uspelo u kvalifikacijama za Mondijal u Brazilu.\n''Nadam se da ćemo u kvalifikacijama za Evropsko prvenstvo u Francuskoj uspeti da ostvarimo ono što nam je nedostajalo u dva prethodna ciklusa, da se plasiramo na veliko takmičenje.\nDosta toga će zavisiti i od žreba, ali bez obzira na to, mislim da smo izvukli neke pouke iz prethodnih ciklusa i da imamo dobru šansu da iskoristimo novi sistem kvalifikacija i plasiramo se na Evropsko prvenstvo", poručio je Brnović.\nBrnović je do sada vodio reprezentaciju Crne Gore na 14 zvaničnih mečeva, ostvario četiri pobede, četiri remija i šest poraza, od kojih su poslednja dva, protiv Engleske (1-4) na Vembliju i Moldavije (2-5) u Podgorici, koštala ''Sokolove' plasmana u baraž za Mondijal.


300 prosvetnih radnika završilo obuku o prepoznavanju i postupanju u slučaju diskriminacije : Inkluzija\nU proteklih godinu dana 300 prosvetnih radnika iz 60 predškolskih ustanova, osnovnih i srednjih škola širom Srbije prošlo je obuku o prepoznavanju i preduzimanju preporučenih aktivnosti i mera u vezi sa diskriminacijom u obrazovnom okruženju. Obuci za direktore, stručne vaspitače, nastavnike, pedagoške asistente i ostale zaposlene u obrazovnim ustanovama prethodila je obuka 20 prosvetnih savetnika i inspektora, koji su nakon toga preneli stečena znanja, ali i svoja profesionalna iskustva iz prakse.\nObuku pod nazivom „Da nam antidiskriminacija bude inspiracija” realizovao je Centar za interaktivnu pedagogiju (CIP) uz podršku projekta Nemačke razvojne saradnje „Inkluzija Roma i drugih marginalizovanih grupa u Srbiji”, koji sprovodi Nеmačka organizacija za međunarodnu saradnju GIZ. Obuka je akreditovana u saradnji sa Ministarstvom prosvete, nauke i tehnološkog razvoja i CIP Centrom u Zavodu za unapređivanje obrazovanja i vaspitanja za primenu Pravilnika o postupanju ustanove u slučaju sumnje ili utvrđenog diskriminatornog ponašanja i vređanja ugleda, časti ili dostojanstva ličnosti i Pravilnika o bližim kriterijumima za prepoznavanje oblika diskriminacije od strane zaposlenog, deteta, učenika ili trećeg lica u ustanovi obrazovanja i vaspitanja.\n„Obuka na daljinu putem interneta u trajanju od 12 sati tokom dve nedelje i jednodnevna neposredna obuka u trajanju od četiri sata, koja je realizovana onlajn zbog situacije izazvane virusom Kovid 19, sprovedene su putem specijalno kreirane onlajn platforme. Kroz veoma uspešnu diskusiju i analizu prakse koja se sprovodila u 10 grupa, zaključili smo da se o ovoj temi do sada nedovoljno razgovaralo i da, iako postoje zakonska regulative i mehanizmi za borbu protiv diskriminacije u obrazovnom sistemu, mnogi zaposleni, kao i roditelji, nisu s tim dovoljno upoznati, te da zbog toga u velikom broju slučajeva dolazi do odsustva odgovarajuće reakcije“, kaže koordinatorka projekta iz CIP – Centra Angelina Skarep.\n„Obrazovanje ima ključnu ulogu u zaustavljanju diskriminacije i širenju kulture poštovanja različitosti i ljudskih prava u čitavom društvu, a zaposleni u obrazovnim ustanovama imaju ključnu ulogu u procesu uvođenja promena i transformacija u obrazovanju i kroz obrazovanje. Obuke ovog tipa, kao i vodiči, neophodne su jer utiču na podizanje svesti o značaju pravovremenog i odgovarajućeg reagovanja na diskriminaciju. Veoma je važno što su u obuke, kao treneri i mentori, bili uključeni prosvetni savetnici i inspektori jer se na taj način, osim prenošenja znanja, ostvaruje i bliža saradnja i podiže efikasnost u sprovođenju antidiskriminatornih postupaka“, kaže Petar Antić, projektni menadžer projekta „Inkluzija Roma i drugih marginalizovanih grupa u Srbiji”.